Hari Perjumpaan Ibu Bapa: Isy, pentingkah?

Beliau sambung lagi bahwa beliau tidak berapa tekankan sangat tentang akademik anaknya kerana anaknya masih lagi pada usia muda dan seperti anak-kanak lain, anaknya juga aktif bermain.

Tambahan pula, buat mereka yang tidak tahu, murid-murid Darjah 1 dan 2 tidak ada peperiksaan bertulis seperti Darjah 3 dan ke atas. Mereka hanya melalui penilaian oleh guru-guru subjek mereka.

Saya hanya senyum melihat ibu dan anaknya itu. Oh ya, sebelum apa-apa, maksud ‘ibu bapa’ di sini juga merujuk kepada penjaga yang menjaga murid atau pelajar tersebut.

Mengapa sekolah mengadakan Hari Perjumpaan Ibu Bapa pada setiap hujung semester? Tiga pihak akan beroleh kepentingan daripada hari ini – pendidik, ibu bapa dan anak-anak itu sendiri.

Sebelum ini, mungkin saya tidak merasakan kepentingan hari perjumpaan tersebut diadakan kerana saya mungkin pernah hadir sebagai seorang pelajar dan juga seorang abang kepada adik yang hendak mengambil rekod pembelajaran.

Namun setelah menjadi guru ganti yang baru sahaja bertugas selama tiga hari dan berpeluang untuk duduk semeja bersama seorang guru kelas yang juga masih baru, ia benar-benar mengubah persepsi saya tentang hari perjumpaan ini.

Bahkan kami berdua belajar terlalu banyak daripada hari tersebut, baik dari segi ilmu pengetahuan mahupun kemahiran-kemahiran yang mungkin kami belum lagi belajar selama ini.

Lebih selesa untuk saya bahagikan kepentingan Hari Perjumpaan Ibu Bapa kepada tiga pihak tersebut:

Berdasarkan pemerhatian saya selama beberapa jam berjumpa dengan beberapa orang ibu bapa dan anak-anak mereka, saya simpulkan bahawa dari perjumpaan sebegini, para guru dapat belajar banyak perkara.

Antaranya adalah, guru dapat tahu karakter anak-anak murid mereka yang sebenar apabila berada di rumah ataupun di kawasan-kawasan lain ketika bersama dengan ibu bapa mereka.

Ini kerana ibu bapa mereka yang hadir hari perjumpaan itu akan menceritakan hampir segalanya tentang sikap anak mereka. Oleh itu, guru dapat tahu dan kenal peribadi anak-anak murid mereka di rumah agar lebih mudah untuk guru mendidik dan membimbing mereka kerana telah mengenali mereka dengan lebih mendalam.

Selain itu, para guru juga dapat kenal bagaimana sikap ibu bapa mereka apabila menceritakan tentang anak-anak mereka. Dari segi gaya bahasa yang digunakan juga daripada pengakuan ibu bapa sendiri, contohnya daripada dialog-dialog ini:

“Saya pun tak tahulah Ustaz macam mana lagi nak suruh dia solat. Saya dah suruh banyak kali dah.” (Ini kita tahu dia perlukan nasihat kita untuk bimbing anak-anaknya menunaikan solat).

“Dia ni solat okay, cumanya bila disuruhlah. Kadang-kadang bila saya tiada kat rumah tu, saya akan salahkan diri saya sebab dia tak solat.” (Dan ini pula, dia berani mengakui kesilapannya).

“Dia ni selalu tinggalkan buku kerja bawah meja. Lepas tu, balik rumah tak siapkan homework sebab buku tertinggal. Kami ni dah bagitahu banyak kali dah kat dia supaya jangan tinggalkan lagi buku kerja kat sekolah. Sampai kami terpaksa datang ke sekolah dan ambil buku-buku dia bawah meja.”

(Ini kita jelas, mereka ini adalah ibu bapa yang menjalankan tanggungjawab mereka dengan baik).

Selain daripada dialog-dialog ini, ada juga dialog yang negatif yang bermain sekitar isu segala kesalahan diletakkan di atas bahu para guru atau segala kesalahan atas diri anak-anak mereka sendiri.

Apatah lagi spesis ibu bapa yang langsung tidak kisah tentang bagaimana prestasi anak-anak mereka atau bagaimana keadaan anak-anak mereka di dalam kelas dan luar kelas.

Dan ketiga, guru akan dapat tahu info-info tambahan yang mungkin penting bagi pihak sekolah seperti kes-kes berkaitan buli di dalam bas atau apa sahaja yang menjadi maklumat penting untuk sekolah cakna dan ambil tindakan.

Kerana kebiasaannya, ada jenis murid yang tidak mahu menceritakan segalanya kepada guru mereka, lalu mereka cerita kepada ibu atau bapa mereka, dan cerita itu disampaikan kepada guru pada hari perjumpaan itu.

Untuk ibu bapa juga, antara pihak terpenting dalam perjumpaan ini yang juga akan memperoleh kepentingan yang besar jika mereka memberikan komitmen yang padu untuk hadir bersama-sama dengan anak mereka.

Pertama, ibu bapa dapat mengenali siapakah guru kelas anak-anak mereka yang selama ini membimbing, memberi tunjuk ajar dan mengendalikan kelas agar setiap darinya berada di tempat yang sepatutnya.

Mungkin ia dapat mengenali perwatakan guru tersebut dan gaya percakapannya, dan juga dari sudut bagaimana guru tersebut menceritakan perihal anak-anak mereka.

Dan orang ramai berkata, first impression itu amat penting dalam meneliti peribadi seseorang. Jadi pada hari perjumpaan ini, tindakan para guru diperhatikan sepenuhnya oleh ibu bapa yang hadir.

Kedua, ibu bapa dapat mengenal pasti bagaimana keadaan anak-anak mereka di dalam dan juga luar kelas, bagaimana komitmennya di dalam kelas yang diajarkan oleh guru tersebut seperti prestasi akademiknya, tahap fokusnya ketika sesi pembelajaran dan juga akhlak mereka ketika guru sedang mengajar di hadapan kelas.

Dengan ini, ibu bapa dapat tahu lebih terperinci tentang anak-anak mereka di sekolah dan berusaha mengatur langkah untuk memperbaiki keadaan anak-anak mereka di rumah.

Ketiga, ibu bapa akan lebih faham bagaimana sistem di sesebuah sekolah itu dijalankan. Seperti anak-anak di Sekolah Islam Hidayah, Johor Bahru, selain daripada silibus akademik, mereka juga ada silibus hafazan al-Quran yang perlu diselesaikan sebelum tamatnya semester terakhir pada tahun itu.

Sekolah itu juga ada pentaksiran pelajar yang akan menjaga dan membentuk peribadi murid agar menjadi yang lebih baik dari semasa ke semasa. Dalam pentaksiran ini ada penilaian solat, amanah, bertanggungjawab dan kriteria-kriteria lain yang perlu ada pada seorang murid yang Muslim.

Tentunya untuk anak-anak atau pelajar itu sendiri, bagi mereka ada kepentingannya tersendiri. Mereka adalah watak terpenting di sekolah.

Jika diibaratkan sebuah sekolah itu seperti sebuah kilang, maka murid-murid adalah bahan-bahan mentahnya yang perlu diproses dan dibentuk menjadi produk yang terbaik dan berkualiti untuk dihantar ke seluruh dunia.

Pertama, untuk murid atau pelajar yang hadir ke Hari Perjumpaan Ibu Bapa ini akan melihat bagaimana cerita tentang mereka diceritakan oleh dua pihak yang berbeza iaitu ibu bapa dan guru mereka.

Mereka akan menilai bagaimana ibu bapa dan guru mereka menceritakan tentang mereka di rumah dan di sekolah. Dan daripada ini, mungkin mereka akan belajar untuk berubah sedikit demi sedikit jika ada dalam cerita mereka yang kurang enak untuk didengari.

Jika apa yang diceritakan oleh kedua-dua pihak itu adalah baik segalanya, mereka akan rasa gembira dan ingin terus kekalkan kebaikan tersebut. Dan jika apa yang mereka dengar itu adalah perkara-perkara yang kurang baik tentang mereka, mereka akan merasa malu dan akan timbul sedikit kesedaran sebagai pencetus perubahan mereka.

Kedua, momen ini adalah peluang yang besar dan berharga untuk ibu bapa dan guru menegur dan mengritik mereka jika ada yang perlu dikritik. Secara adatnya, pada setiap penghujung bicara antara ibu bapa dan guru, kedua-dua pihak ini akan memberikan nasihat dan teguran yang membina kepada mereka sambil bertentang mata.

Dan ada juga ibu bapa yang menyuruh anak mereka untuk berjanji menjadi yang lebih baik pada masa-masa yang akan datang.  Ketika ini, anak-anak akan sedar bahwa masih ada yang menyayangi dan ambil peduli tentang kehidupan mereka, walaupun mereka ialah murid yang sangat nakal dan degil.

Rumusannya, Hari Perjumpaan Ibu Bapa adalah antara hari yang amat penting bagi setiap pihak yang berkaitan dengan sekolah. Dan sewajarnya bagi setiap guru, ibu bapa dan anak murid cuba sedaya upaya untuk hadir pada hari tersebut.

Siapa tahu, mungkin perbincangan 10 hingga 15 min antara ibu bapa dan guru ini mampu mencipta perubahan yang besar dalam diri anak-anak seterusnya menghidupkan pengharapan untuk mereka yang mungkin selama ini terpadam dan tenggelam.

Penulis, Faris Akmal bin Faizal merupakan Eksekutif Media bagi Malaysians Against Pornography (MAP)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Istiqamah Para Pencinta Kebenaran (Siri 2)

Kedua-dua keadaan ini adalah tidak mustahil. Mari kita ikuti kisah dua anak muda ini yang mungkin jarang disebut orang ramai.

i . Sabda Nabi SAW kepadanya: “Engkau telah tahu, berpegang teguhlah”.

Namanya Harithah RA, seorang sahabat muda baru berusia 17 tahun. Pada usia remajanya, beliau telah menemui kebenaran. Suatu hari Nabi bertemunya dan bertanya: “Bagaimana khabarmu pagi ini , wahai Harithah?” Dia menjawab :

“Pagi ini seakan-akan aku melihat arasy Tuhanku muncul. Sepertinya aku menyaksikan penghuni syurga sedang menikmati hidangannya, dan seperti aku menyaksikan ahli neraka sedang merintih kesakitan. Aku pun berpaling daripada dunia untuk berjaga pada malam hari dan berlapar pada siang hari.”

Anak muda ini begitu matang dalam menilai keutamaan akhirat berbanding dunia. Lalu jawab Nabi: “Wahai Harithah, engkau telah tahu, berpegang teguhlah”. Ertinya jadilah seorang lelaki sejati dan hidup luruslah. Ternyata beliau sangat berpegang teguh dengan Islam.

Setahun kemudian, datanglah detik Badar, umat Islam keluar dari Madinah untuk bertahan di luar kota. Diketahui bahawa tentera Muslimin termuda ialah Harithah. Sebelum perang berkecamuk, sebuah anak panah dilepaskan oleh musyrikin melewati lebih 300 orang tentera Badar yang lain, meluncur mencari sasarannya iaitu Harithah, terkena tepat pada lehernya lalu ia gugur syahid.

Ibunya tergopoh-gapah datang bertanya: “Wahai Rasulullah, di syurgakah Harithah? Sehingga aku akan bahagia.. atau di neraka sehingga aku akan bersungguh-sungguh berdoa untuknya”. Nabi pun menjawab: “Wahai ibu Harithah, ia bukan hanya satu syurga, bahkan syurga-syurga yang banyak jumlahnya. Anakmu memperoleh syurga Firdaus yang tinggi”. (HR Bukhari daripada Anas bin Malik)

Kisah ini merupakan sebuah hadiah untuk kita. Remaja ini asal namanya Abdul Uzza al-Mizani daripada kabilah al-Mizaniyyah yang tinggal antara Makkah dan Madinah. Rasulullah SAW menukar namanya menjadi Abdullah Zul Bajjadain. Beliau daripada keluarga kaya-raya, ayah ibunya wafat saat usianya kecil lalu dijaga oleh bapa saudaranya. Beliau hidup mewah lantaran hartanya tak terhitung banyaknya.

Pada usia 16 tahun, beliau hanya memakai baju import dari luar, memiliki pengawal yang selalu berkhidmat kepadanya. Saat semua kaum Mizaniyyah menyembah berhala, kala itu Islam telah tersebar di Makkah dan umat Islam sedang berhijrah ke Madinah. Dengan izin Allah, Abdul Uzza bertemu rombongan para sahabat hijrah itu. Ia mendengar perbicaraan mereka, lalu terpengaruh dan terus beriman.

Kehidupannya berubah, setiap hari berlari mengejar para sahabat yang melintasi daerahnya dan berseru: “Tunggulah, aku ingin mendengar daripada kalian al-Quran. Aku ingin menghafal ayat yang baru”.

Dalam benak Abdul Uzza, dunia sudah sirna, yang diharapkan hanya dekat kepada Tuhan. Seorang sahabat Rasulullah mengajaknya berhijrah kerana keadaan di situ tidak membolehkan mereka berlama-lama untuk mengajarnya. Jawab Abdul Uzza: “Aku tidak mungkin hijrah sehingga pakcikku beriman kepada Allah”.

Abdul Uzza tetap tinggal di tengah kaumnya selama tiga tahun. Selama itu, ia jauh daripada bimbingan ilmu daripada Nabi dan sahabat, namun ia tetap istiqamah beribadah sekadar apa yang diketahuinya. Saat akan beribadah, ia akan menjauh daripada kaumnya dan menyembunyikan keislamannya.

Sehingga pada satu hari, ia bicara kepada pakciknya: “Pakcik, aku mendengar orang bernama Muhammad berkata itu dan ini….” lalu dia membaca al-Quran. Ternyata pakciknya itu memaki hamunnya. Selama tiga tahun beliau memujuk pakciknya untuk beriman namun lelaki itu tetap tegar dengan kekafirannya. Ia tetap istiqamah dan sabar memujuk pakciknya untuk beriman.

Sehingga suatu hari ia berkata: “Pakcik, keranamu aku terlambat bertemu Rasulullah SAW. Aku sudah tak sanggup berjauhan daripadanya lagi. Aku telah beriman kepada Allah dan Rasul-Nya. Aku akan berhijrah, mari bersamaku nescaya kau akan jadi orang yang paling bahagia”.

Jawab lelaki itu: “Jika kau tetap dengan Islammu, maka aku akan ambil semua yang kau miliki”. Jawabnya dengan lembut: “Lakukan apa yang pakcik suka. Tidak ada suatu pun yang ku pilih selain Allah dan Rasul-Nya”.

Hampir tidak percaya, ia berkata: “Jika kau tetap keras juga, aku akan koyakkan baju yang kau pakai sekarang”. Ia pun bangkit dan merobek-robek baju Abdul Uzza. Abdul Uzza hampir saja telanjang, namun ia tidak mengalah, lalu ia pergi ke jalanan dan mencari potongan kain dan menemui potongan berbulu (bajjad), ia potong menjadi dua, maka ia memakai seperti seorang lelaki memakai ihram.

Abdul Uzza terus berhijrah. Nabi bertanya: “Siapa kamu?”. “Aku Abdul Uzza”. “Mengapa pakaianmu begini?”, beliau menjelaskan daripada mula kisahnya dan berkata: “Tapi aku memilihmu wahai Rasulullah, aku sabar selama tiga tahun hingga akhirnya bertemumu dalam keadaan aku istiqamah taat kepada Allah”. Lalu Nabi menukarkan namanya kepada Abdullah Zul Bajjadain (pemilik dua kain berbulu).

Pada usia 23 tahun, Abdullah Zul Bajjadain menyertai perang Tabuk dan syahid. Abdullah ibnu Mas’ud menceritakan kisahnya… Malam itu cuaca sejuk, dia tertidur tetapi tak lama mendengar orang menggali tanah, lalu keluar melihat tempat tidur Nabi, baginda tiada, demikian juga Abu Bakar dan Umar. Beliau keluar dan mendapati Abu Bakar dan Umar sedang memegang pelita, Nabi pula sedang menggali tanah. Bila ditanya, Nabi dengan berlinangan air mata berkata: “Saudaramu Zul Bajjadain meninggal”.

Baginda tidak membenarkan dua sahabat itu menggalinya bahkan ia mahu menggalinya sendiri, menurunkan jenazahnya dan mengebumikannya dengan tangannya yang mulia itu. Setelah itu baginda berkata: “Ya Allah, aku bersaksi kepadamu bahawa aku meredhai Zul Bajjadain, maka redhailah ia”.

Demikian dua kisah anak muda yang istiqamah di jalan Islam dan di jalan jihad menegakkan kebenaran.

Tulisan oleh Ustazah Shahidah Sheikh Ahmad,  Penulis Wanita IKRAM (PenaWaN)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Palestin meraikan kemenangan!

Dalam pada itu, Presiden AS Joe Biden berjanji akan membantu mengurangkan bebanan yang disebabkan pertempuran terburuk antara kedua-dua pihak selama bertahun-tahun melalui bantuan kemanusiaan kepada rakyat Palestin di Semenanjung Gaza.

Sebagaimana laporan Agence France-Presse, sebelum gencatan senjata, tembakan roket Palestin terus berlanjutan dan Israel melakukan sekurang-kurangnya satu serangan udara.

Pada minit pertama berlakunya gencatan senjata, Semenanjung Gaza meraikan kemenangan itu. Manakala di pihak Israel tidak ada satu pun sambutan yang diketahui.

Justeru, selama 11 hari tragedi itu terjadi, ia sangat memberi amaran kepada penduduk Israel dengan lebih 4,300 roket yang ditembakkan oleh pejuang Palestin dari Gaza yang dikepung menuju negara Israel.

Kabinet keselamatan Israel, Hamas dan Jihad Islam sepakat pada malam Khamis untuk melakukan gencatan senjata.

“Kabinet sebulat suara menyetujui cadangan semua pegawai keselamatan untuk menerima inisiatif Mesir bagi mengadakan gencatan senjata dua hala tanpa syarat,” kata satu kenyataan yang dikeluarkan oleh pejabat Perdana Menteri Israel, Benjamin Netanyahu.

Pegawai daripada Hamas dan Jihad Islam pula mengesahkan persetujuan gencatan senjata, yang akan mula berkuat kuasa pada pukul 2.00 pagi Jumaat.

Mesir juga menjadi perantaraan untuk mengumumkan gencatan senjata di Gaza yang bermula pada waktu subuh pada hari ini.

Perkembangan ini terjadi sehari setelah Presiden AS, Joe Biden mendesak Netanyahu untuk bertenang dalam usaha proses perundingan oleh Mesir, Qatar dan PBB.

Seorang pegawai Hamas mengatakan bahawa gencatan senjata akan berlaku sama dan serentak.

Serangan peluru berpandu yang dilancarkan oleh Hamas dan gerakan Jihad Islam disambung semula awal hari ini setelah berhenti selama lapan jam, dan Israel meneruskan pengebomannya, yang dikatakan bertujuan untuk menghancurkan kemampuan ketenteraan Palestin serta mencegah mereka terlibat dalam sebarang perbincangan pada masa depan.

Maklum balas daripada pemimpin Hamas pula mengenai gencatan senjata di tengah serangan berterusan di Gaza disambut baik.

Pegawai kesihatan Gaza mengatakan bahawa sejak tercetusnya pertempuran pada 10 Mei lalu, seramai 232 orang telah terbunuh termasuk 65 anak-anak dan 39 wanita, dan lebih 1,900 telah cedera dalam pengeboman udara.

Dalam pada itu, pihak berkuasa Israel menyatakan bahawa jumlah kematian mencapai 12 di Israel, dan beratus-ratus dirawat kerana cedera akibat serangan roket yang menyebabkan panik dan menyebabkan mereka lari ke tempat yang lebih selamat.

Presiden AS, Biden pada Khamis telah membincangkan situasi di Gaza dengan Presiden Mesir, Abdel Fattah al-Sisi dan Rumah Putih dengan mengatakan bahawa usaha-usaha menuju persetujuan gencatan senjata ini adalah sangat menggalakkan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Jangan berdiam diri dengan kekejaman terhadap wanita Mesir

“Sewajarnya warga dunia khasnya pejuang hak asasi wanita perlu melihat apakah yang telah diperlakukan oleh rejim kudeta terhadap wanita Mesir iaitu rakyatnya sendiri,” kata beliau dalam satu sidang media sempena Hari Wanita Antarabangsa 2016 di Kompleks Pertubuhan IKRAM Malaysia (IKRAM) di sini pada Jumaat lalu.

Menurut beliau, sejak rampasan kuasa terhadap Presiden Mesir yang sah, Dr Mohamed Morsi pada 3 Julai 2013, rejim kudeta pimpinan Abdel Fattah as-Sisi telah membunuh, menahan, menyiksa sejumlah golongan wanita dan remaja di samping menjadikan mereka terpaksa menanggung urusan keluarga dengan menjadi ketua keluarga dan pelbagai penghinaan dan cercaan lain yang mereka terima.

“Rentetan apa dilalui oleh wanita Mesir ini, mereka telah menampilkan contoh ketabahan, kesetiaan dan kekebalan diri memperjuangkan hak mereka yang dirampas yang mana akhirnya ia menjadi ikutan, kebanggan wanita seluruh dunia bagaimana mereka gigih memperjuangkan hak serta melindungi keluarga daripada segala kedurjanaan ini,” katanya.

Ujar Dr Maznah, rakyat Malaysia khasnya wanita amat menghargai dan berbangga dengan kegigihan wanita Mesir ini berdepan kezaliman rejim kudeta ini.

Foto Sidang Media: http://on.fb.me/1QRU1ZlKenyataan Media: http://on.fb.me/1V5LFPBVideo Kenyataan Media: http://bit.ly/1THAey5


Aplikasikan pembelajaran bermakna

Beliau berkata demikian semasa pembentangan utama bertajuk ‘Sekolah Rahmah: Ke Arah Pendidikan yang Lebih Bermakna’ dalam Kolokium Kebangsaan Pendidikan Islam 2019 yang berlangsung pada 21 Disember lalu di sini.

“Antara hala tuju yang perlu dijelaskan seperti yang terkandung dalam surah at-Tahrim ayat ke-6, Allah telah berfirman supaya kita menjaga diri dan keluarga daripada neraka dan bahan bakarnya,” ujarnya.

Menurutnya, pendidikan bermakna itu mestilah membawa kepada pengislahan diri dan murid-murid haruslah sentiasa terinspirasi untuk merubah diri ke arah yang lebih baik.

Beliau juga mengupas secara terperinci mengenai ciri-ciri pembelajaran bermakna di sekolah dan perbezaannya dengan pendidikan bermakna.

“Sesuatu pembelajaran itu bukan hanya menerangkan tentang fakta tetapi murid-murid boleh mentafsirkan fakta yang telah mereka pelajari kepada realiti.

“Dan apabila kita berbincang tentang nilai, murid-murid itu sendiri boleh menterjemahkannya dan mengaitkannya dengan tindakan, dan mengaplikasikannya dalam kehidupan seharian,” jelas Puan Kamaliah.

Kolokium Kebangsaan Pendidikan Islam 2019 diadakan bertujuan menyediakan satu platform perkongsian ilmu tentang aplikasi strategi pedagogi terkini dan amalan terbaik guru-guru dalam PdPc yang mengaplikasikannya.

Kolokium ini turut membentangkan kajian penyelidikan ilmiah yang mampu merealisasikan transformasi pendidikan terkini serta kajian tindakan yang sinonim dengan transformasi dan inovasi dalam pendidikan IR 4.0.

Ia dihadiri kira-kira 200 orang peserta terdiri daripada ahli-ahli lembaga pengelola sekolah, pengetua-pengetua, guru besar-guru besar, para guru dan ibu bapa.

Dalam kolokium dua hari yang dirasmikan oleh Pengerusi Majlis Penasihat Pendidikan Kebangsaan (MPPK), Tan Sri Dr Wan Mohd Zahid Mohd Noordin, sebanyak 20 kertas kerja berkaitan pendidikan Islam telah dibentangkan.

Ia turut diserikan dengan ceramah perdana yang bertajuk ‘Maqasid Syariah dan Konsep Rahmah’ oleh Ustaz Haji Alias Othman pada sebelah malamnya.

Turut hadir Pengerusi Jawatankuasa Pendidikan IKRAM merangkap Pengerusi IKRAM MUSLEH, Prof Dr Omar Yaakob dan Pengarah Eksekutif IKRAM MUSLEH, Ustaz Megat Mohamed Amin Megat Mohamed Nor.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


PRU15: Panduan Mengundi Yang Perlu Anda Tahu

Pada 19 November, rakyat Malaysia akan menunaikan tanggungjawab mengundi PRU15 menentukan mandat pada kerajaan yang bakal memerintah.

Berikut adalah perkara-perkara yang penting dan perlu diketahui agar pengundi kekal layak mengundi dan tidak melanggar undang-undang secara sengaja atau tanpa niat.

Tanpa kad pengenalan, anda tidak akan dibenarkan mengundi. Kad Pengenalan akan diperiksa oleh pegawai Suruhanjaya Pilihan Raya Malaysia (SPR) untuk mengesahkan identiti pengundi sebelum diizinkan untuk membuang undi.

2. Berpakaian sopan dan tidak mengenakan pakaian yang ada nama calon, lambang atau simbol parti politik

Seksyen 26(1) Akta Kesalahan Pilihan Raya 1954 menyebut dalam jarak 50 meter dari sempadan mana-mana tempat mengundi dan dalam tempat mengundi, dilarang memakai, memegang atau membawa apa-apa bentuk atau jenis pakaian, tutup kepala, barang hiasan, roset, botol air atau payung yang padanya tercetak atau tertera nama calon atau nama, lambang atau simbol mana-mana parti politik.

3. Tidak mengambil apa jua makanan, minuman daripada sesiapa

Seksyen 8 Akta Kesalahan Pilihan Raya 1954 mengatakan bahawa memberi atau menerima tawaran makanan, minuman atau barangan adalah salah kerana boleh dianggap berniat mempengaruhi undi.

4. Penggunaan telefon bimbit di tempat mengundi tidak dibenarkan

Terkini, SPR tidak membenarkan penggunaan telefon bimbit di tempat mengundi (saluran). Pengundi perlu meletakkan telefon bimbit di tempat yang telah disediakan setelah menerima kertas undi dan mengambilnya semula setelah selesai mengundi.

Pastikan kertas undi yang diterima tidak rosak, koyak, disalah cetak atau dicemari dengan apa jua bahan.

Pegawai stesen mengundi akan melakukan cop ke atas kertas undi dan pastikan ia dicop hanya dalam lingkungan yang diperuntukkan pada kertas undi. Pengundi berhak meminta kertas undi baharu sekiranya merasakan kertas undi yang diberi ada unsur yang mencurigakan.

Undi rosak terjadi sekiranya kertas undi dipangkah dengan cara salah. Pangkah ‘X’ secara jelas pada kotak calon yang mahu dipilih tanpa melampaui sempadan kotak. Sebarang tanda selain ‘X’ mengakibatkan undi tidak sah.

7. Jangan masukkan benda asing di dalam peti undi

Hanya kertas undi yang diberi pegawai tempat mengundi sahaja yang dibenarkan untuk dimasukkan di dalam peti undi. Sekiranya memasukkan kertas lain atau apa sahaja benda asing, pengundi boleh dikenakan tindakan dibawah Akta Kesalahan Pilihan Raya 1954.

8. Larangan bawa keluar kertas undi

Seksyen 3(1)(h) Akta Kesalahan Pilihan Raya 1954 melarang tegas kertas undi dibawa keluar dari stesen mengundi oleh pengundi.

9. Tidak boleh menunggu atau bersiar-siar di kawasan mengundi

Seksyen 26(1)(e)(iv) Akta Kesalahan Pilihan Raya 1954 menyatakan, tiada seorang pun boleh, pada hari atau hari-hari penamaan, menunggu atau berdiri dalam jarak 50 meter dari sempadan mana-mana tempat mengundi. Ini termasuk juga tidak dibenarkan mempengaruhi atau mencegah orang lain daripada mengundi.

Para pengundi perlu mengambil perhatian terhadap apa yang perlu dibuat dan larangan yang tidak dibenarkan dibuat semasa hari mengundi. Ini sangat penting terutamanya untuk pengundi kali pertama.

Rujukan:
Akta Kesalahan Pilihan Raya 1954
Portal Rasmi SPR

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Didik Anak Cakna Politik, Demokrasi: Ini Caranya

Setelah merdeka selama 66 tahun, masih ramai warga Malaysia yang kurang jelas peranan mereka kepada demokrasi dan kestabilan negara.

Ramai yang memahaminya sebagai hanya membuang undi pada satu hari yang dikenali sebagai Pilihan Raya Umum (PRU), Pilihan Raya Negeri (PRN) atau Pilihan Raya Kecil (PRK). Jika ini berterusan, alangkah malangnya nasib demokrasi di Malaysia.

Pengertian demokrasi yang romantis menggambarkan kerajaan demokratik sebagai bertanggungjawab terhadap rakyat dan bertindak demi kepentingan rakyat.

Analisis akademik tentang pembuatan keputusan demokratik menyokong pandangan ini. Namun, sebagai rakyat atau pengundi, adakah kita peka mengenainya dan adakah kita faham maksud kepentingan rakyat?

Bilakah kali terakhir wakil kerajaan mengetuk pintu rumah anda dan bertanya “…apa yang anda hajatkan daripada kerajaan?” Tiada? Ya, begitulah hakikatnya kerana pilihan dasar dan kepentingan rakyat dibuat melalui parlimen, kabinet, kementerian, jabatan dan agensi kerajaan.

Di negara kita, ada kecenderungan dalam kalangan rakyat untuk mengutamakan pilihan politik mereka kepada parti, pemimpin, calon atau ideologi. Sesetengahnya langsung tidak berminat untuk mengambil tahu tentang politik negara.

Ada yang amat faham dengan apa yang berlaku, yang selebihnya tidak faham tetapi membiarkan nasib mereka di tangan calon-calon mereka. Jika bernasib sabut, timbul, dan jika bernasib batu, tenggelam.

Satu implikasi daripada ini ialah orang ramai mengundi untuk pilihan yang membuatkan mereka berasa seronok dan puas, walaupun mengetahui ada pelbagai kekurangan daripada pilihan mereka.

Hakikatnya, pilihan raya demokratik tidak semestinya menghasilkan keputusan yang disukai kebanyakan pengundi.

Inilah ironi yang dihadapi dalam negara demokrasi berbilang kaum seperti di Malaysia. Bagaimanakah keadaan ini boleh diperbetulkan? Ada banyak cara. Salah satu daripadanya ialah peranan yang boleh dimainkan oleh keluarga itu sendiri.

Patriotisme ialah ikatan kuat yang menghubungkan keluarga bersama. Ia membantu menyemai nilai dan kepercayaan yang diturunkan dari generasi ke generasi.

Ia membantu menyemai nilai seperti kesetiaan, penghormatan terhadap negara dan rasa kemasyarakatan dalam unit keluarga.

Dengan menggalakkan anak-anak menjadi patriotik, keluarga boleh membantu mereka mengembangkan jati diri dan tujuan yang kukuh yang akan diteruskan ke dalam kehidupan dewasa mereka.

Selain itu, patriotisme boleh berfungsi sebagai kuasa penyatuan dalam keluarga, membantu mengeratkan hubungan dan menggalakkan budaya keluarga yang positif.

Mengetahui dan memahami perjalanan sejarah negara termasuk tokoh, pengorbanan, tempat dan peserta adalah penting untuk mengukir dan membina jati diri anak-anak.

Tanpanya jiwa patriotik menjadi kosong dan hambar.  Sejarah perlu dilihat dengan cara yang menyeluruh atau holistik. Menilai kejadian sejarah memerlukan data dan kefahaman yang betul. Menidakkan sejarah boleh mengakibatkan seseorang buta hati terhadap negara.

Secara keseluruhannya, kepentingan patriotisme dalam keluarga tidak boleh diperkecilkan. Ia membantu untuk menerapkan nilai yang akan kekal seumur hidup dan menggalakkan individu untuk berbangga dengan pencapaian negara mereka sambil berusaha ke arah menjadikannya tempat yang lebih baik.

Keluarga adalah sebuah institusi yang melaksanakan beberapa fungsi penting untuk membantu memelihara kestabilan sosial dan memastikan masyarakat berfungsi. Keluarga adalah unit utama untuk memasyarakatkan anak-anak.

Dalam kebanyakan masyarakat, keluarga adalah unit utama di mana sosialisasi berlaku. Ibu bapa, adik-beradik, dan jika keluarga dilanjutkan kepada keluarga nuklear, saudara-mara lain semua membantu memasyarakatkan anak-anak sejak mereka dilahirkan.

Sikap politik sebenarnya mula terbentuk pada zaman kanak-kanak. Penglibatan ibu bapa dalam hal ehwal sivik, minat terhadap dunia di sekeliling mereka, dan sejauh mana mereka mengambil bahagian dalam demokrasi, menyediakan acuan bagaimana anak-anak kita boleh terlibat dalam politik.

Walau apa pun fahaman politik yang dibawa, membantu anak-anak berkembang menjadi warganegara yang aktif dan demokratik adalah penting dalam masyarakat.

Trend ke arah sikap tidak peduli pengundi yang ditunjukkan melalui peratus rendah yang keluar mengundi adalah membimbangkan. Ramai pengundi berdaftar masih tidak berminat untuk mengundi dalam pilihan raya.

Kanak-kanak boleh dibiasakan mengundi dengan membawa mereka bersama atau lawatan ke tempat mengundi. Apabila mereka menjadi semakin dewasa, kita boleh bercakap dengan mereka tentang pilihan yang ada dalam demokrasi.

Ingat, penglibatan demokrasi bukan hanya pada hari mengundi!

Galakkan anak-anak dengan konsep keadilan dan kesamarataan. Dengan pemahaman tersebut, mereka dapat meneroka keadilan dan ketidakadilan di sekeliling mereka.

Anda boleh berbincang dengan mereka nasib yang diterima oleh golongan terpinggir, tahanan jenayah, kumpulan pekerja, orang-orang miskin dan orang-orang kaya. Melaluinya mereka menghargai keadilan dan membenci ketidakadilan.

Usahakanlah agar anak-anak mendapat lebih daripada satu sumber berita dan maklumat yang tersedia di rumah.

Pendedahan kepada maklumat tentang apa yang berlaku di dalam dan luar negara daripada pelbagai sumber, seperti akhbar dan majalah serta televisyen, radio dan Internet, membantu kanak-kanak belajar membina pendapat dalam negara demokratik.

Ia juga penting untuk membiasakan anak-anak dengan maklumat yang sahih, tepat dan seimbang.

Akhir sekali, ibu bapa boleh menggalakkan budaya berbahas secara sihat dalam kalangan anak-anak. Malah, kanak-kanak kecil boleh digalakkan untuk menyatakan pendapat mereka tentang negara dan dunia.

Menghormati pandangan anak-anak dan perbezaan pendapat yang dihormati, adalah cara yang baik untuk membantu kanak-kanak mengembangkan ufuk mereka, belajar mempertahankan idea mereka sendiri dan kekal terbuka kepada maklumat dan idea baharu.

Dengan cara itu, anak-anak akan menghormati pandangan orang lain dan tidak mencemuh atau mengutuk pandangan yang berbeza daripada pandangan mereka.

Apa pun, peranan keluarga dalam sebuah negara demokrasi tidak boleh dipandang sepi. Dari kelompok keluargalah lahirnya para pemimpin agung.

Sebuah keluarga yang mengambil berat tentang persekitarannya dan negaranya akan memiliki warisan yang patriotik, kebal daripada cemuhan negatif dan sentiasa berusaha memajukan masyarakat dan negara.

Malaysia amat memerlukan keluarga seperti ini supaya kemerdekaan dan kelestarian negara yang bijak dan bestari dapat dikekalkan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


A review of ‘Environmental Wisdom for Planet Earth: The Islamic Heritage’

There is no ounce of doubt that the plundering and pillaging of natural resources has impacted the environment adversely. Where and when the want of human beings outweighs a sense of obligation towards flora and fauna, is where and when the world suffers.

Human greed is nothing new, but its modern manifestation, infused with the absolutist doctrines of scientism, continues to have a total devastating effect.

Jointly published by the Centre for Civilisational Dialogue (CDC) Universiti Malaya and the Islamic Book Trust (IBT), the revised second edition of ‘Environmental Wisdom for Planet Earth: The Islamic Heritage’ is an effort by Professor Datuk Dr Osman Bakar to highlight our shared responsibility in protecting the environment; that we are very much part of the natural world and not separate from it.

The holder of (the) Al-Ghazali Chair of Epistemology and Civilizational Studies and Renewal at the International Institute of Islamic Thought and Civilization, International Islamic University Malaysia (ISTAC-IIUM) also contends that the Western world and its reductionistic vision of the natural order has brought about much harm to this planet we call home.

This is not to assign blame without recourse, but to hold those with assumed authority and power accountable.

At the core of our predicament is the desacralisation of nature, with its inherent sanctity stripped away and laid bare.  Professor Osman Bakar argues that such a stance runs counter to the ecological wisdom taught and preserved as an integral component within the Islamic faith.

Muslims believe human beings are custodians of Earth, and that we are all His vicegerents duty-bound in preserving its balance (see Al-Baqarah, verse 30, https://legacy.quran.com/2/30).

Environmental consciousness in Islam developed in tandem with the spiritual realisation of Divine Unity that is so pertinent to Islamic life and thought.

This cognisance ought to be a catalyst in maintaining order in the natural world, as opposed to being agents of disorder and discord.

We seem to forget that the resources available to us are of a finite amount.  We continue to repeat the mistakes which the industrialised West made earlier, in viewing (and unfortunately believing) the natural world as a means to an end rather than an end in itself.

We cannot deny the fact that the race for industrialisation is very much a Western import synchronically in line with the colonialisation process (as well as post-colonial praxis) that most of the ‘third world’ experienced.

There is widespread desire to conquer nature, but in the process itself, the value of the conqueror is diminished and his/her very existence threatened.

The aforementioned desire (domination over nature) is precisely the root of the problem, which then mutates into issues of overpopulation, the lack of ‘breathing space’, congestion of city life, and the ubiquitous destruction of natural beauty and splendour.

Closer to home, we have witnessed the devastating effects of flash floods and other disasters. This comes not by accident (though everything that happens has been decreed by Him), but by mismanagement due to ineptitude, and a lack of foresight when it comes to town planning.

It is argued here that although such events are deemed ‘natural disasters’, there are many instances whereby its magnitude and impact are dependent on human intervention.

It is ludicrous that those in power have to be reminded about the gravity of our current situation.  Instead of continuing to approve logging concessions as a source of state revenue, state governments should secure financing to help preserve its forests.

This move is one of the practical lessons, among others, that can be applied from the theoretical framework discussed in the text.  Other bold responses to the environmental and ethical challenges now confronting humanity are very much necessary.

This book would appeal to the general public as it is a relevant topic in this day and age, and is written in an approachable and concise manner, with academic jargon kept to a minimum.

For those interested in studies on the environment from the lens of religious tradition, ‘Environmental Wisdom for Planet Earth: The Islamic Heritage’ can be used as preliminary reading before embarking on extended research.

We need to firmly plant in our minds that there is no refund in the absurd transaction of our planet for assumed profit, pride, and prestige.

Our actions now (or the lack thereof) will have a tremendous bearing on the lives of our children and their own children.  We owe it to them, and this debt is only paid by being accountable for ourselves now.

Arief Subhan (Twitter: @ArfSbhn)
Former research assistant for the Political Futures Experts Group (PFEG) at ISTAC

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Nur Athirah raih Anugerah Pelajaran Diraja

Beliau yang merupakan pelajar Sarjana Muda dalam jurusan Falsafah, Undang-Undang dan Perniagaan UUM telah menerima anugerah tersebut daripada Sultan Kedah, Sultan Sallehuddin Almarhum Sultan Badlishah yang juga Canselor UUM.

Nur Athirah telah mendapat Anugerah Dekan pada setiap semester dengan memperoleh keputusan cemerlang Purata Mata Semester (PMS) 4.0 selama tujuh semester.

Dengan keputusan cemerlang yang dicapai pada tahun pertama, beliau telah terpilih sebagai Penerima Biasiswa Majlis Raja-Raja pada tahun kedua pengajian seterusnya menamatkan pengajian dengan Purata Mata Keseluruhan (PMK) 3.99.

Katanya, beliau tidak mempunyai resepi kejayaan yang luar biasa kecuali sentiasa memberikan fokus dalam kelas.

Biarpun program pengajian yang diikutinya baru diperkenalkan, dia sentiasa gigih untuk cemerlang setiap semester meskipun sibuk dengan aktiviti kokurikulum.

“Apabila kursus baru, ia agak sukar bagi pelajar dan pensyarah itu sendiri untuk membawa subjek yang perlu dipelajari, apatah lagi hanya 13 orang yang mengikuti kursus ini, dengan kerjasama baik daripada rakan sekelas serta pensyarah, alhamdulillah segalanya dipermudahkan,” ujarnya menerusi Berita Harian.

Dilahirkan di Alor Star, Kedah pada 21 Mei 1996, beliau yang kini bekerja sebagai Eksekutif Pembangunan Perniagaan sejak beberapa bulan lalu, pernah bergiat aktif dalam aktiviti kokurikulum sebagai Setiausaha Kehormat Persatuan Falsafah, Undang-undang dan Pengajian (THINKERS).

Beliau turut menyertai pelbagai aktiviti di peringkat universiti, nasional dan antarabangsa, seperti wacana ilmiah, delegasi ke universiti-universiti tempatan dan antarabangsa serta mengikuti pelbagai aktiviti kemasyarakatan yang dianjurkan oleh badan bukan kerajaan (NGO).

Beliau yang juga anak kepada pensyarah UUM, Prof Dr Rushami Zien Yusoff (Ahli DPN IKRAM) dan Puan Zaini Yusoff (AJK IKRAM Perlis) bercita-cita untuk menjadi seorang yang terbaik dalam apa jua bidang agar dapat menjadi inspirasi serta berbakti kepada orang lain.

Tahniah Saudari Nur Athirah! Semoga anugerah ini menjadi pemangkin untuk terus cemerlang dan menyumbang untuk agama, negara dan masyarakat serta menjadi contoh yang positif kepada mahasiswa lain, insya-Allah.


Wabak penyakit atau wabak ekonomi?

Apa yang saya perasan kali ini, tak nampak bahawa tempoh perintah berkurung akan berakhir dalam waktu yang singkat. Ya, saya rasa akan dilanjutkan. Indonesia mula ambil langkah lockdown selama tiga bulan. Amerika sendiri percaya selepas setahun baru akan pulih.

Lebih penting jika kita rajin baca, kita akan jumpa banyak tulisan akan kejatuhan ekonomi akan jadi paling buruk dalam sejarah ketamadunan manusia. Saya bukan nak takutkan, saya nak kita semua ada pemikiran ‘bersedia’.

Apa maksudnya? Kita harus bersedia dibuang kerja, belanja simpanan yang ada dan urus ekonomi secara baik. Saya perasan orang kita masih berbelanja seperti sedang bercuti selama dua minggu.

Banyak jenis makanan sedang dicuba, malah sehari dua boleh viral kek dan buat kopi dalgona. Kita tak risau dan kisah langsung bab makan dan kesihatan selama tempoh ini.

Kawan-kawan yang baik, saya yakin bahawa kerajaan tak akan mampu menangung hidup kita lagi. Belanjawan kerajaan unjurkan pada harga minyak $60 setong, tapi hari ini dah berada di bawah $30 setong. Kita sedang tak ada duit.

Kita bukan negara kaya yang boleh subsidikan semua penduduk dalam tempoh yang lama dan panjang. Saya yakin akan ada pengurangan kepada penjawat awam, sektor utama seperti kesihatan sedang diutamakan sekarang. Kerajaan perlu utamakan ekonomi negara terlebih dahulu.

Sebelum kerajaan umumkan langkah berkurung, saya sangat hati-hati bab belanja. Saya beli bihun plastik panjang macam orang berniaga, ia paling mudah nak masak dan selesa.

Kicap kami beli botol besar yang boleh isi semula sebagai stok. Kami jarang makan di luar sejak isteri saya jadi suri rumah sepenuh masa tiga tahun lepas. Saya tingkatkan simpanan lebih hampir tiap bulan.

Apa yang saya nak sampaikan, didik keluarga kita dari sekarang, makan bukan untuk sedap tapi untuk kenyang. Beli barang keperluan makanan yang asas, perkara ini kita perlu sampaikan buat keluarga kita semua. Mungkin tak perlu ada udang, sotong dan ketam lagi.

Hari ini kita lebih nampak apa yang berlaku sebagai gelombang wabak sahaja. Tetapi kita tak bersedia dengan gelombang wabak ekonomi, kesannya lebih besar.

Tanya diri kita, kita ada simpanan enam bulan kecemasan atau tidak? Jika tiada, saya sarankan mulakan catu atau jaga bahan makanan kita. Manfaatkan duit RM500 KWSP untuk belian makanan dan perubatan keluarga kita dulu.

Saya bukan nak takutkan sesiapa, tetapi percayalah kita harus terima hakikat yang pahit ini. Bersedia juga untuk terima hakikat hilang pekerjaan, memang ada jaminan kerajaan bahawa tiada pekerja akan dibuang. Tetapi kita tak boleh jangka apa akan berlaku sebulan ke depan.

Bersedia, kata kuncinya. Saya agak lega bila masih selesa dengan kereta kecil Viva saya ke mana-mana, jimat dan mudahkan hidup saya. Maklumkan kepada anak anak bahawa tahun ini tiada baju raya, tiada kuih raya dan kek raya, apatah lagi duit raya.

Bincang secara keluarga, ceritakan apa yang sedang berlaku di dunia luar. Mereka kena sedia bukan hanya seronok bercuti di rumah sahaja. (Ceritakan) kenapa kita semua kena berjimat dan jaga keluarga serta belanja keluarga ini. Kita bukan saja hadapi wabak, kita sedang bertarung dengan wabak ekonomi paling pelik dalam sejarah ketamadunan hidup manusia.

Kawan-kawan yang mulia, jika kita makan KFC dan McD sebulan dua kali, kurangkan jadi dua bulan sekali. Jika kita masih sambut hari jadi dengan kek Secret Recipe, cukuplah buat kek sendiri dan raikan dengan kek sendiri.

Jika kita gaji selama ini T20 belajar hidup gaya M40, jika kita M40 belajar gaya hidup B40. Belajar makan kicap, sos dan beras murah untuk hidup kita kini. Usahakan ubah gaya hidup keluarga kita dengan belanja paling minimum mulai sekarang.

Hutang mana tak boleh uruskan, serah kembali pada bank. Kereta mahal kita, atau hartanah kita yang salah beli, serahkan kembali. Hidup sedehanalah mula sekarang kawan-kawan.

Tulisan ini saya tulis lepas panggil dan buat perbincangan keluarga.  Kami senaraikan apa yang kita tak akan belanja dan potong perbelanjaan kita, alhamdulilah anak-anak faham.

Mohon maaf, saya bukan nak takutkan sesiapa. Saya juga bukan pakar. Saya nak semua lihat, ini bukan wabak penyakit semata-mata, ini juga wabak ekonomi terbesar yang kita sedang berjuang.

Moga Allah SWT merahmati kita semua. Kekalkan hidup sederhana, berdoa dan sedekah untuk jaga ibadah kita.

Adaptasi sumber: Azizul Azli Ahmad (Penceramah dan penulis) | 23 Mac 2020 | FB: fb.com/azizulazli.ahmad

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


PRN Johor: Pilih calon berintegriti

Pilihan Raya Negeri (PRN) Johor akan berlangsung tidak lama lagi dan tarikhnya dijangka diumumkan oleh Suruhanjaya Pilihan Raya Malaysia (SPR) pada 9 Februari ini.

Lebih 2.5 juta pengundi di Johor layak mengundi termasuk penambahan 749,731 pengundi berusia 18 tahun ke atas susulan pendaftaran automatik Undi18.

Dengan peningkatan jumlah pengundi dalam kalangan anak muda ini, diharapkan golongan ini mampu melakukan perubahan dalam situasi politik semasa di Johor.

Senario kali ini agak menarik dengan persaingan Barisan Nasional (BN), Perikatan Nasional (PN) dan Pakatan Harapan (PH), juga penyertaan pertama kali Parti Pejuang Tanah Air (PEJUANG), Parti Ikatan Demokratik Malaysia (MUDA) dan kemungkinan Parti Warisan Sabah (WARISAN) dalam PRN Johor.

Secara umum, tidak dapat dinafikan ada sebahagian anak muda dan rakyat yang mungkin berasa putus asa untuk mengundi lagi ekoran peralihan kerajaan persekutuan dan beberapa kerajaan negeri akibat Langkah Sheraton hampir dua tahun lalu.

Namun persoalannya, apa lagi pilihan yang ada untuk melakukan perubahan politik yang signifikan di negeri dan negara selain pilihan raya?

Langkah Sheraton memberi pengajaran pahit kepada rakyat agar memilih pemimpin yang benar-benar jujur, menghormati mandat rakyat, berintegriti dan tidak mementingkan diri sendiri.

Oleh itu, seruan agar calon-calon yang berpotensi bertanding dalam PRN Johor mengambil ujian psikometrik Rasuah Busters Tag (RBTag) adalah satu usaha yang jelas bagi mengukur kebolehpercayaan seseorang individu dan menjadi jaminan kestabilan kepada rakyat.

Ujian ini boleh menjadi nilai tambah dalam iltizam mereka membawa perubahan kepada rakyat yang memerlukan kelangsungan politik dan ekonomi yang lebih stabil di negara ini.

Menurut Ketua Sekretariat Rasuah Busters, Nurhayati Nordin, calon-calon tersebut seharusnya mengambil peluang untuk menduduki ujian psikometrik tersebut bagi membuktikan kepada parti masing-masing bahawa mereka layak menjadi calon.

Jelasnya, negara-negara yang berada di kedudukan 10 tertinggi dalam Indeks Persepsi Rasuah (CPI) menunjukkan mereka mempunyai ujian psikometrik yang perlu dilaksanakan untuk membawa mereka ke kedudukan yang stabil dan harmoni.

“Dalam konteks Malaysia, nilai integriti, kestabilan ekonomi dan politik menjadi keutamaan rakyat dan ujian ini dapat membantu proses pemulihan integriti kepimpinan negara,” tegasnya dalam satu kenyataan baru-baru ini.

Sempena PRN Johor yang bakal tiba, para pengundi perlu melakukan perubahan untuk memilih calon yang benar-benar kompeten, berwibawa dan berintegriti untuk memperjuangkan nasib mereka.

Jika trend ini berlaku, mahu tidak mahu parti-parti yang bertanding selepas ini sudah pasti akan mengemukakan calon-calonnya yang terbaik dan benar-benar bersih untuk berkhidmat kepada rakyat.

Ini secara tidak langsung boleh mengurangkan risiko seseorang ahli parlimen atau ADUN itu daripada disogok dengan pelbagai habuan untuk menjatuhkan sesebuah kerajaan, mengekalkan kestabilan kerajaan sekali gus menjana kemakmuran negeri dan negara.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


HARMONI’16: Membumikan Gagasan Kampus Harmoni Dalam Perjuangan

Sesuai dengan tema tersebut, Ucapan Dasar oleh saudara Marwan Abdullah, Presiden IKRAM Siswa telah mengumumkan bahawa IKRAM Siswa akan bertukar kepada sebuah wadah baru iaitu Persatuan Belia Harmoni Malaysia (Harmoni) sebagai memenuhi tuntutan utama membumikan Gagasan Kampus Harmoni.

Menurut beliau, Harmoni yang telah diterima pendaftarannya oleh Kementerian Belia dan Sukan (KBS) pada Mei 2016 sedang dalam proses penubuhannya bermula daripada peringkat Cawangan, Daerah, Negeri dan Pusat di bawah pimpinan saudara Muhammad Fikri Ahmad, Pengerusi Jawatankuasa Penaja Harmoni Pusat.

“Sebaik sahaja penubuhan Harmoni di semua peringkat selesai, Harmoni akan menggantikan IKRAM Siswa sebagai platform mahasiswa yang akan mengangkat tema perjuangan Gagasan Kampus Harmoni dengan lebih meluas,” jelas Marwan.

Dialog IKRAM Siswa, forum dan pidato Ustaz Taufiq Ridho

HARMONI’16 merupakan konvensyen kali kedua dianjurkan IKRAM Siswa setelah pertama kali menganjurkannya pada 21 Mac 2015 di Dewan Sri Sarjana, UNITEN Kajang dengan jayanya.

Objektif utama HARMONI’16 kali ini ialah untuk membahaskan lagi perjuangan Gagasan Kampus Harmoni dengan lebih mendalam agar ianya dapat dibumikan dengan sebaik-baiknya dalam perjuangan mahasiswa.

Gagasan Kampus yang mula diperkenalkan IKRAM Siswa dalam HARMONI’15 menekankan bahawa terdapat lapan (8) ciri yang perlu dicapai ke arah mencapai sebuah Kampus Harmoni iaitu:

1. Gaya hidup warga kampus yang sihat, mesra dan berakhlak;2. Warga kampus yang bebas bersuara dan diiktiraf;3. Pentadbiran kampus yang cekap dan berintegriti;4. Pengamalan budaya politik nilai dalam pilihanraya kampus;5. Penyuburan budaya ilmu dan intelektualisme;6. Penghasilan mahasiswa berkualiti, berkepimpinan dan berdaya saing;7. Kampus selamat, berkebajikan dan mesra mahasiswa; dan8. Peranan kampus dalam isu-isu masyarakat, negara dan antarabangsa diiktiraf.

Dalam ucapan perasmian konvensyen oleh Ustaz Dr Mohd Parid Sheikh Ahmad, Presiden Pertubuhan IKRAM Malaysia (IKRAM) yang bertajuk “Peranan IKRAM Siswa dalam Membina Negara Rahmah”, beliau telah menegaskan akan kepentingan mahasiswa untuk melibatkan diri dalam membina masyarakat dan tidak mengehadkan aktivisme setakat dalam kampus sahaja.

Pada sebelah petang, HARMONI’16 diteruskan dengan forum bertajuk “Gagasan Kampus Harmoni: Solusi Kebejatan Siswa” yang dipengerusikan oleh Saudari Nurul Nadhirah Md Ridzuan Ketua Siswi IKRAM Siswa Hulu Langat.

Panelis bagi forum tersebut ialah Muhammad Fikri, Saudari Nur Qhairun Nabila Hussin (Ketua HARMONI UM) dan Prof Madya Dr Tengku Shahrom Tengku Shahdan (Ahli Akademik dan aktivis MYCARE).

HARMONI’16 turut berjaya menampilkan kehadiran tokoh dari luar negara demi membuka lagi minda aktivis IKRAM Siswa dengan pidato Ustaz Muhammad Taufiq Ridho, mantan Setiausaha Agung Partai Keadilan Sejahtera (PKS), Indonesia yang bertajuk “Membangun Mahasiswa Negarawan”, yang menegaskan perlunya mahasiswa mempunyai tamayyuz ruuhiy dan tamayyuz ‘ilmiy (keistimewaan rohani dan ilmu) tanpa menafikan peranan antara satu sama lain.

Pidato Dr Tahir, persembahan Mirwana dan Zeyad

Pada sebelah malam pula, HARMONI’16 diteruskan dengan Konsert “Humanity Concert: We Care” yang dianjurkan bersama dengan Humanitarian Care Malaysia (MyCARE) yang bertujuan untuk menyampaikan mesej-mesej kemanusiaan kepada para mahasiswa dalam bentuk yang lebih santai dan mendidik jiwa.

Dengan kehadiran kumpulan Nasyid Mirwana yang telah menyampaikan tiga buah lagu iaitu “Itu Ini Begitu Begini”, “Khalifah Pertama” dan ‘Manifestasi Cinta’, konsert ini juga turut menampilkan kumpulan nasyid anak muda Zeyad yang telah melancarkan single terbarunya berjudul “Srikandi Besi” yang mengambil inspirasi daripada pengalaman penuh getir dua srikandi yang berlayar merentasi Laut Mediterranean dalam misi Women’s Boat to Gaza (WBG).

Pada hujung konsert, pengacara majlis telah mengumumkan jumlah kutipan berjumlah RM1,500 yang akan disumbangkan oleh HARMONI’16 kepada MyCARE untuk aktiviti-aktiviti kemanusiaan, selari dengan ciri kelapan Gagasan Kampus Harmoni iaitu peranan kampus dalam isu-isu mahasiswa, negara dan antarabangsa hendaklah diiktiraf.

Anugerah Tokoh Siswa (wakil), Tokoh Siswi dan Cawangan Terbaik Keseluruhan

HARMONI’16 juga telah menyaksikan beberapa anugerah telah diberikan khusus sebagai tanda penghargaan dan pengiktirafan IKRAM Siswa terhadap aktivis IKRAM Siswa dan IKRAM Siswa Cawangan yang telah berjaya mencapai piawai kecemerlangan yang telah ditetapkan. Anugerah-anugerah tersebut ialah:

A) Kategori Individu:  Tokoh Siswa: Muhammad Miqdam Mohd Rashid Tokoh Siswi: Nurul Nadhirah Md Ridzuan

Tokoh Akademik:        : 1. Mohamad Anas Mohamad Yaakub (KUIN)2. Mohd Khairul Nizam Suhaimin (UTEM)3. Nurul Fatihah Amir (UNIMAS)4. Muhammad Syah Fahmi Zainal (UPM)5. Ahmad Luthfi Ahmad Azhari (UniMAP)

Tokoh Aktivis: Nik Fatma Amirah Nik Muhamad Tokoh Dakwah: Raja Ahmad Kamil Raja SulaimanMurabbi Contoh: Mohamad Khairulanuar Mohd Isa Murabbiah Contoh: Nurul Nadhirah Md Ridzuan

Terbaik Keseluruhan: Universiti Malaya (UM)Terbaik Aktivisme: Universiti Putra Malaysia (UPM), SerdangTerbaik Politik Kampus: Universiti Sains Islam Malaysia (USIM), Nilai    Terbaik Dakwah: Universiti Tun Hussein Onn (UTHM), Batu PahatTerbaik Perhubungan: SabahTerbaik Media: Universiti Putra Malaysia (UPM), SerdangTerbaik Kepimpinan: Universiti Malaya (UM)Terbaik Organisasi: Universiti Putra Malaysia (UPM), SerdangTerbaik Tarbiah: Perlis

C) Kategori Khas:Cawangan Laporan Terbaik: Universiti Putra Malaysia (UPM), SerdangAnugerah Pahlawan: Jufazli Shi Ahmad

Menurut saudara Amir Syafiq Alias, Naib Presiden IKRAM Siswa, penyampaian anugerah-anugerah ini adalah amat penting untuk menonjolkan contoh-contoh yang boleh diteladani oleh bukan sahaja ahli IKRAM Siswa, tetapi kesemua mahasiswa, insya Allah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Jalan berlubang: Antara dua darjat

Tiada siapa yang inginkan kemalangan terjadi kepada diri, ahli keluarga dan sesiapa pun. Namun apabila ia berlaku, wajarlah kita semua sebagai rakyat Malaysia memberikan #HerdikanSosial agar kita semua mendapat keadilan yang sepatutnya.

Apakah nyawa manusia yang bukan ‘waibi’ itu tiada harga atau nilainya? Sungguh ketara ‘kasta’ yang kita semua dapat tonton pada akhir 2020 ini. Ia bukan lelucon yang perlu digelak diketawakan, tetapi isu yang wajar dipandang besar dan diambil peduli oleh pemimpin negeri dan negara.

Ketika orang kenamaan terlibat dengan situasi seperti itu, maka bersegeralah pihak JKR memohon maaf sebagaimana dilaporkan media pada 28 Disember 2020 baru-baru ini. Bagaimana pula kisah seorang seorang wanita maut selepas motosikal diboncengnya melanggar lubang pada 15 November 2020 lalu?

Ini bukan isu politik, namun ia dipandang sebaris dengan isu tersebut berikutan yang terkena itu seorang wakil rakyat. Namun persoalan di sini, kenapa ia perlu dibeza-bezakan layanannya?

Nyawa manusia itu sangat bernilai dan tidak dapat digadai, dijual beli. Ketika insiden seperti ini terjadi, keadilan untuk sebuah nyawa perlu diperjuangkan walaupun ia bukan seorang yang berjawatan dan dikenali.

Sebenarnya banyak lagi tragedi melibatkan jalan berlubang ini, seringnya tak diambil kisah, bahkan penunggang itu yang sering dipersalah. Lihat saja kisah penunggang motosikal maut selepas kenderaan ditunggangnya terlanggar lubang di tepi jalan raya di Jalan Telok Gong, Klang pada 2018 lalu dan tragedi-tragedi sebelumnya.

Adakah pihak Jabatan Kerja Raya (JKR) memohon maaf dan memberikan pampasan kepada rakyat yang menjadi mangsa keadaan itu? Apabila seorang menteri yang terkena, maka kecohlah negara, sedangkan sudah lama perkara itu diminta agar ditangani segera. Sampai bila ketidakadilan ini akan berleluasa?

Integriti yang perlu menjadi amalan diri

Sebagai sebuah jabatan kerajaan, JKR sewajarnya bertindak profesional dalam memberi maklum balas pantas melibatkan aduan kerosakan jalan. Namun, apabila ia berlaku kepada rakyat biasa, ia perlukan mengikut prosedur dan karenah birokrasi yang kadangkala sangat menyusahkan.

Di manakah nilai integriti dalam menjalankan amanah yang dipertanggungjawabkan? Adakah nyawa seorang menteri itu lebih nilainya daripada manusia lainnya?

Menyingkap sejarah lampau, amanah atau integriti merupakan salah satu sifat mulia yang dizahirkan oleh Nabi Muhammad SAW. Ajaran untuk bersifat amanah ini sejalan dengan perintah Allah SWT dalam surah an-Nisaa’ ayat 58 yang bermaksud:

“Sungguh, Allah menyuruhmu menyampaikan amanah kepada orang yang berhak menerimanya dan apabila kamu menetapkan hukum di antara manusia hendaknya kamu menetapkannya dengan adil. Sungguh, Allah sebaik-baik yang memberi pengajaran kepadamu. Sungguh, Allah Maha Mendengar, Maha Melihat.”

Ketika berlakunya konflik kepentingan, keutamaan haruslah diberikan kepada kelangsungan kepentingan awam, bukan memilih. Kerana ia seorang yang ternama atau dikenali, maka segala aduannya dilayan segera.

Tertarik saya membaca komentar masyarakat di media sosial Facebook yang rasional untuk kita fikirkan antaranya:

“Ini satu lagi amalan agensi-agensi kerajaan yang lalai dalam melunaskan tanggungjawab sosialnya tapi kali ini mereka mengaku salah di atas kelalaian sehingga menyebabkan kecederaan pada pengguna tapi kali ini melibatkan menteri dan secepat kilat memohon ampun dan maaf.”

“Sudah berapa banyak kemalangan yg berlaku di atas kelalaian yang sama tapi langsung tidak dipedulikan apa lagi nak minta maaf.”

“Apakah yang sebenarnya berlaku dalam agensi-agensi kerajaan sehingga menyebabkan berlakunya keadaan ini????”

Manakala seorang pengguna Facebook yang bernama Amran berkata:

“Kalau rakyat marhaen sampai pecah sport rim kereta langgar lubang, ada JKR minta maaf?”

Dalam pada itu, Spirit Of Malaya pula memberikan saranannya untuk diambil tindakan.

“Saya sarankan supaya JKR membuka satu website bertajuk “jalanberlubang.com” bagi setiap negeri! Rakyat boleh melaporkan jalan-jalan berlubang yang membahayakan keselamatan di dalamnya! Jikalau tindakan tidak diambil dalam masa 24 jam, JKR bolehlah meminta maaf sebelum sebarang kemalangan berlaku!!”

Begitulah suara rakyat yang perlu diambil kisah dan didengari pihak yang berwajib. Ini melibatkan soal integriti dan kredibiliti apalagi apabila tragedi itu terjadi melibatkan hilangnya nyawa manusia.

Realitinya, integriti berkait rapat dengan isu-isu etika dan nilai murni. Menurut Pengarah dan Ketua Penyelaras Program Koordinasi dan Pemantauan Institut Integriti Malaysia (INTEGRITI) Tuan Hamilye Sham Harun, integriti penjawat awam memerlukan mereka bertindak jujur dan amanah mengikut bidang kuasa dan tugasnya, telus, tiada konflik peribadi, berwibawa, akauntabiliti serta patuh kepada peraturan dan undang-undang.

Justeru, kepentingan meletakkan budaya berintegriti di tahap tertinggi perlulah diterapkan agar ia menjadi keutamaan dalam hidup kita sepanjang masa dan ia perlu didesak agar keadilan dapat ditegak dan diletakkan di tempat yang sewajarnya.

Maka, adalah penting bagi penjawat awam melaksanakan segala amanah dengan sebaiknya supaya tahap kepercayaan rakyat terhadap penjawat awam tidak terjejas sehingga boleh mengganggu kestabilan, keselamatan dan keharmonian negara.

Untuk itu, sama-sama kita jadikan #HerdikanSosial sebagai platform masyarakat untuk menegur dan memberikan kritikan membina agar penjawat awam tidak bertindak dalam sesuatu perkara bagai melepaskan batuk di tangga.

Adillah dalam bertindak dan segeralah memperbaiki mutu perkhidmatan dengan bersungguh-sungguh, budayakan integriti sebenar dalam melaksanakan amanah dan hapuskan kasta juga layanan antara dua darjat yang memualkan ini.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Hospital penuh, petugas lelah

Semakin hari kes Covid-19 tidak menunjukkan tanda-tanda berkurangan. Kita semakin jauh untuk mengulang kejayaan pada tahun lepas dengan mencatat kes bawah angka 10.

Keadaan semakin tenat terutama di Selangor, Negeri Sembilan dan Kuala Lumpur dan Labuan. Empat buah negeri (dan wilayah) ini mencatatkan peningkatan kes melebihi kapasiti maksimum hospital di setiap negeri tersebut.

Kes pula telah mencecah lima angka dan pada tanggal 15 Julai 2021, Malaysia telah pun mencatat kes tertinggi sebanyak 13,125. Ia ibarat mimpi ngeri buat negara.

Ketua Pengarah Kesihatan, Tan Sri Dr Noor Hisham Abdullah pernah berkata, “Jika ia (kes semakin meningkat) berterusan, sistem kesihatan akan lumpuh dan seterusnya situasi sama akan berlaku di seluruh negara.”

Baru-baru ini pula tular di media sosial keadaan yang sangat sesak di Hospital Tengku Ampuan Rahimah (HTAR), Klang. Gambar yang tular menunjukkan situasi hospital tidak lagi kelihatan seperti hospital.

Ada katil yang perlu diletakkan di kawasan kaki lima hospital, malah ada juga pesakit yang hanya mampu dirawat di atas kerusi sahaja.

Ditambah pula tempat untuk meletakkan mayat Covid-19 juga sudah kehabisan. Penambahan kontena untuk dijadikan tempat simpan mayat sudah dibuat namun keadaan ini masih berlaku.

Hal ini kerana, semakin hari semakin bertambah bilangan kematian. Benar dan sebenar-benarnya, hospital kita kini berada dalam fasa kritikal.

Keadaan semakin parah apabila HTAR juga sekarang kekurangan katil. Pesakit perlu menunggu selama dua hari di atas kerusi untuk mendapatkan rawatan dan katil yang kosong.

Malah para barisan hadapan juga terpaksa berdepan dengan masalah kekurangan katil di ICU. Malah lebih malang lagi, pasukan untuk menguruskan pesakit ICU juga sudah tidak mencukupi. Akhirnya petugas kesihatan yang kurang cekap terpaksa dihantar menguruskan pesakit ICU.

Selain itu, pihak hospital perlu membuka katil ICU di tempat yang tidak sepatutnya seperti di bilik pembedahan dan wad wad lain.

Keadaan yang sesak di hospital juga tidak mampu untuk menampung bilangan katil lagi. Jika ada pihak yang mahu menyumbang katil kepada hospital, perlu difikirkan tempat lain yang boleh dijadikan hospital sementara untuk merawat kes Covid-19 ini.

Namun, apa maknanya mendapat tempat baru jika pasukan untuk merawat pesakit juga sudah tidak mencukupi? Sadis sekali situasi ini berlaku di negara ini. Adakah sistem kesihatan negara sedang menuju fasa kelumpuhan?

Paling menyedihkan, para barisan hadapan perlu membuat pilihan untuk memilih pesakit yang mana hendak di rawat di ICU dek kerana kekurangan katil dan peralatan ICU. Pesakit yang punya banyak harapan biasanya yang mana masih muda selalunya dipilih dan terpaksa melupakan mereka yang sudah berusia.

Sedih bukan? Ya itulah yang berlaku, realitinya di Malaysia kini. Kalau dulu kita terkedu melihat situasi di Itali, Indonesia dan India, sekarang kita mungkin terduduk melihat situasi seperti ini berlaku di negara sendiri.

Pandemik ini bukan sahaja terkesan kepada pesakit Covid-19, malah kepada pesakit lain yang tiada kaitan dengannya. Jadual pembedahan terpaksa ditunda, bilangan pesakit yang perlu dimasukkan ke wad juga perlu dihadkan.

Hal ini kerana untuk menjaga keselamatan semua pihak. Para petugas kesihatan juga tidak punya banyak pilihan. Paling utama buat masa ini adalah untuk merawat pesakit Covid-19. Jika tidak dirawat, orang lain pula akan terjangkit.

Terbaru, tular video seorang petugas kesihatan jatuh ketika menolak katil pesakit di sebuah pusat kuarantin di Selangor. Sungguh menyedihkan apabila menyaksikan video itu. Dengan PPE yang tebal dan panas itu, mereka perlu berusaha menyelamatkan nyawa manusia.

Kita juga sering dihidangkan dengan video dan gambar yang menunjukkan kelelahan para petugas kesihatan ini. Saban hari mereka dihujani dengan kes yang banyak dan perlukan perhatian.

Pesakit Covid-19 yang perlu dirawat di hospital biasanya sudah berada di tahap kritikal, kesemuanya memerlukan rawatan dan penjagaan rapi.

Pernah juga wujud keadaan di mana hospital tempat rawatan pesakit sudah kehabisan stok ubat. Kehabisan oksigen. Kehabisan semua benda penting untuk merawat. Lalu bagaimana?

Tekanan yang dihadapi barisan hadapan ini bukan ‘kaleng-kaleng’, bukan sandiwara lagi. Mereka berusaha sehabis mampu untuk merawat.

Pernahkah kita membayangkan kita di tempat mereka? Saban hari mereka perlu menyarung PPE yang pastinya tidak memberi keselesaan kepada kita. Mereka perlu menghadap pesakit yang seperti tiada harapan sembuh tapi perlu terus memberi harapan.

Sedarlah kita bahawa para petugas barisan hadapan terutama di bidang kesihatan ini telah berkorban sehabis daya untuk memerangi Covid-19 ini.

Mungkin kita hanya dikurung dirumah disebabkan PKP yang separuh masak ini, tapi ingatlah kelelahan para frontliner tidak tertanggung. Antara kita mungkin ada yang rileks di rumah sambil menonton Netflix.

Mungkin stres kita yang sedikit itu masih boleh dikawal dan dirawat, tapi mereka tidak punya pilihan lain kecuali berdepan dengan situasi sukar ini.

Sebagai rakyat, kita ada hak menyalahkan pihak kerajaan yang kelihatan seperti tidak berfungsi dengan baik dan dianggap zalim yang hanya pentingkan kuasa daripada rasa.

Namun jangan kita lupa tanggungjawab sendiri untuk sentiasa mematuhi SOP yang telah digariskan. Setiap daripada kita perlu berusaha bersungguh-sungguh menjaga diri dan keluarga supaya tidak terjangkit dengan virus bahaya ini.

Dunia sedang diserang virus yang sangat berbahaya, tidak nampak di mata namun ia ada. Pandemik ini adalah benar, ini adalah urusan hidup dan mati.

Jika terjangkit, terlalu banyak prosedur yang perlu dilalui. Pengalaman bekas pesakit Covid-19 juga ada memberitahu kesan sampingan virus ini lama dan memakan masa.

Masih ada bekas pesakit walaupun sudah lama bebas daripada wabak ini tetapi masih bergelut untuk mendapatkan kembali deria rasa contohnya.

Sekali kita terjangkit, kita bukan sahaja telah menyusahkan diri sendiri malah menambah beban kepada para petugas kesihatan juga.

Pemimpin juga harus berbuat sesuatu. Tolonglah kembali kepada realiti. Tolonglah buka mata hati, nampak apa yang terjadi. Berusahalah untuk merubah keadaan sekarang kepada yang lebih baik.

Semua orang sedang menderita, baik dari segi emosi dan fizikal. Terkurung dalam rumah hampir setahun setengah lamanya, namun hasilnya masih tidak kelihatan.

Berhentilah mengejar pangkat dan harta duniawi. Jawatan itu akan jadi sia-sia jika tidak dilaksanakan dengan penuh amanah. Rakyat menderita tapi ada pemimpin yang tidak cakna, tidak serius dan bahkan lupa fungsinya seperti tiada apa-apa.

Itukah pemimpin yang kita mahukan? Jika masih tidak berubah, sedarlah, rakyat akan ubah.

Nur Zahanim Muhammad Zahir
Pegawai Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Perlu Permit Khas Beli Petrol, Diesel Lebih 20 Liter

SERI KEMBANGAN – Kementerian Perdagangan Dalam Negeri dan Hal Ehwal Pengguna (KPDNHEP) menjelaskan, permit khas di bawah Akta Kawalan Bekalan 1961 diperlukan oleh syarikat atau individu yang layak untuk membeli petrol dan diesel bagi kegunaan sendiri.

“Permit khas itu adalah bagi pembelian dengan kuantiti melebihi 20 liter ke atas sahaja,” kata menterinya, Datuk Seri Alexander Nanta Linggi.

Beliau berkata, mana-mana pihak yang membeli dengan kuantiti kurang daripada 20 liter termasuk kes-kes kecemasan adalah dibenarkan dan tidak memerlukan permit khas.

“Keperluan permit khas adalah bagi mengelakkan barang kawalan dan bersubsidi seperti petrol serta diesel diseleweng oleh pihak tidak bertanggungjawab.”

Menurutnya, pihak yang ingin memohon permit khas boleh membuat permohonan melalui sistem Mysubsidi Permit Khas secara dalam talian http://permitkhas.kpdnhep.gov.my atau hadir sendiri ke mana-mana pejabat KPDNHEP yang berhampiran.

“Tiada bayaran dikenakan bagi permohonan permit khas tersebut dan ia juga terbuka kepada semua yang layak,”

Menerusi kenyataan medianya, Alexander menegaskan, pihak yang telah diberi kebenaran untuk membeli minyak petrol dan diesel melalui permit khas ini boleh menggunakan tong drum, plastik atau apa-apa bekas yang bersesuaian mengikut kuantiti harian yang telah diluluskan.

“Antara yang telah mendapat permit khas daripada pihak kementerian adalah pengguna forklift, sektor pertanian dan penternakan, pengusaha industri makanan, penduduk di kawasan pedalaman, pengguna pengangkutan air untuk enjin bot serta nelayan separuh masa.”


Kenyataan Timbalan Menteri Wanita bahaya, mudah disalah faham

SERI KEMBANGAN – Pertubuhan Teratak Rahmah Wanita Islam (TERATAI) menzahirkan rasa kesal dengan kenyataan Timbalan Menteri Pembangunan Wanita, Keluarga dan Masyarakat, Datuk Siti Zailah Mohd Yusoff baru-baru ini.

Timbalan Menteri itu menyampaikan satu kenyataan menerusi klip video dua minit di akaun Instagram yang menyarankan suami boleh menggunakan ‘sentuhan fizikal yang lembut tetapi tegas’ untuk menegur isteri.

“Saranan tersebut adalah tidak sensitif dan tidak empati dengan apa yang dilalui oleh wanita yang diganasi,” selar Pengerusi TERATAI, Puan Hjh Azlina@Roszy Mohamad Ghaffar.

Menurutnya, ia sangat subjektif, sangat bahaya dan mudah disalahfahami.

“Timbalan Menteri itu seolah-olah membenarkan suami memukul isteri jika isteri melakukan kesalahan.”

Menyalahkan mangsa (victim-blaming), tegas Azlina, adalah alasan yang selalu diberikan oleh pendera yang menyebabkan keganasan rumah tangga masih tetap berlaku dan mangsa iaitu para isteri tidak mendapat pembelaan sewajarnya.

Beliau turut memberikan data yang dibentangkan oleh Menteri Pembangunan Wanita, Keluarga dan Masyarakat, Datuk Seri Rina Mohd Harun pada sidang parlimen 23 September lalu.

“Sebanyak 9,015 kes keganasan rumah tangga direkodkan dalam kalangan masyarakat sepanjang Perintah Kawalan Pergerakan (PKP) dilaksanakan di seluruh negara bagi tempoh Mac 2020 hingga Ogos 2021 lalu, iaitu satu peningkatan yang sangat ketara dan mendadak.”

Tegas Azlina, Datuk Siti Zailah perlu memperbetul dan menjelaskan kembali kenyataan yang dikeluarkan itu.

“Kami menyeru YB Timbalan Menteri yang sewajarnya menjaga kebajikan wanita, agar berhenti menyalahkan mangsa dan fokus kepada menangani isu keganasan rumah tangga.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Masjid Al-Aqsa Memanggil Anda!

Apabila berlaku serangan terhadap mereka yang sedang solat di Masjid al-Aqsa, ramai di media sosial yang mengecam perbuatan Amerika Syarikat yang masih berdiri teguh di belakang Israel. Ramai pula yang seolah-olah mengharapkan sesuatu daripada presiden baharu Amerika Syarikat, Joe Biden.

Sudah beberapa kali Amerika Syarikat menukar presiden, tidak pernah ada presiden yang tidak menyebelahi Israel. Kita juga melihat calon-calon presiden AS dalam kalangan parti Demokrat seperti Andrew Yang pun menyebelahi Israel walaupun Israel secara jelas melanggar nilai-nilai liberal yang dipegang oleh mereka.

Tidak boleh tidak, solusi untuk mempertahankan dan memerdekakan al-Aqsa tentunya perlu datang daripada kita. Kita sebagai manusia. Kita sebagai umat Islam. Kita sebagai warga yang teguh mempertahankan keadilan dan menentang kezaliman.

Apa yang kita boleh buat untuk memerdekakan al-Aqsa daripada penjajah-penjajah Yahudi Zionis selama-lamanya?

Ini yang paling mudah untuk kita lakukan. Jangan pernah meragui kuasa doa.

Suatu ketika dahulu pada tahun 1071, seorang raja Turki Seljuk bernama Alp Arslan apabila menghadapi musuh yang kuat di peperangan Manzikert, baginda menyusun agar peperangan itu berlaku pada hari Jumaat, kerana ketika itu umat Islam di serata dunia sedang mendoakan kejayaan mereka. Hasilnya, mereka telah memenangi peperangan tersebut dengan sangat gilang-gemilang.

Namun, doa tanpa usaha takkan menyebabkan kemenangan. Tuhan takkan mengubah nasib sesuatu kaum yang tidak mengubah nasib diri mereka sendiri. Itu janji Tuhan. Begitu juga sunnah Nabi SAW. Baginda tidak berteleku di hadapan Kaabah dan hanya berdoa. Baginda berjuang dan berkorban menyampaikan dakwah.

Bagi mereka yang berkemampuan, mereka boleh menderma ke tabung-tabung Palestin termasuklah daripada NGO seperti Aqsa Syarif (MyCARE) dan lain-lain. Kewajipan berjihad dengan harta sering disebut bersama berjihad dengan jiwa.

Kita boleh bercerita kepada kawan-kawan, ibu bapa, adik-beradik dan semua kenalan kita tentang Palestin.

Bangkitkan minat mereka. Ceritakan kepada mereka kenapa pentingnya al-Aqsa. Ceritakan kepada mereka kekejaman Israel. Ceritakan kepada mereka, agar mereka pun menjadi aktivis yang menyampaikan kepada masyarakat mengenai kezaliman Israel.

Lebih ramai umat Islam tahu tentang isu ini, lebih ramai akan mendoakan Palestin dan berusaha untuk membebaskan al-Aqsa. Lebih ramai masyarakat dunia yang tahu tentang isu ini, lebih ramai yang simpati dengan Palestin, maka lebih kuat tekanan yang boleh diberikan oleh dunia terhadap Israel.

4. Membaca sebanyak mungkin tentang sejarah konflik Israel-Palestin

Era ini era informasi. Israel akan menggunakan segala cara untuk menyebarkan propaganda mereka. Mereka akan menerobos media sosial dan cuba mengubah persepsi masyarakat.

Maka kita harus persiapkan diri kita dengan pengetahuan tentang isu Palestin. Kita mesti tahu bagaimana Israel menyebabkan perjanjian damai untuk mewujudkan solusi dua negara antara Palestin dan Israel menjadi mustahil melalui pendudukan haram Israel di Tebing Barat.

Kita mesti tahu PBB sudah pun mengisytiharkan bahawa penempatan Israel di Tebing Barat itu dikira penempatan haram melalui Resolusi 2334. Kita mesti tahu bagaimana Israel diberikan kepada Yahudi oleh penjajah British yang menjajah tanah Palestin walaupun penduduk asalnya ialah penduduk Arab yang telah tinggal di sana zaman berzaman lalu disesarkan dan dihalau pada tahun 1948.

Yang paling penting, kita kena tahu Al-Aqsa sudah pun dibakar berkali-kali sebelum ini oleh penceroboh-penceroboh ini.

Dalam isu kali ini pun, Israel cuba mengatakan bahawa HAMAS yang memulakan serangan, sedangkan sudah jelas memang Israel yang menyerang al-Aqsa terlebih dahulu dan HAMAS cuma menyerang balas. Bahkan, HAMAS hanya berjuang untuk tanah air mereka yang dijajah. Penjajah tidak perlu berlakon menjadi mangsa.

Mempersiapkan diri dengan pengetahuan akan mempertahankan diri daripada termakan propaganda Israel dan membolehkan anda menjadi pahlawan papan kekunci yang lebih efektif untuk melawan propaganda Israel.

5. Boikot Syarikat Yang Menyokong Israel

Di Malaysia, kita tidak mempunyai hubungan ekonomi secara rasmi dengan Israel, maka produk-produk buatan Israel tidak terdapat di Malaysia. Pun begitu, beberapa produk yang menyokong kerajaan haram Israel patut diboikot oleh simpatisan Palestin dan al-Aqsa.

Pertamanya ialah produk elektronik HP atau Hewlett-Packard. Syarikat ini membekalkan teknologi yang membolehkan Israel mengawal penduduk Palestin, termasuklah penggunaan oleh tentera Israel untuk menyekat keluar masuk penduduk Gaza.

Kedua ialah G4S, sebuah syarikat yang menawarkan khidmat sekuriti yang beroperasi di serata dunia. Di Israel, mereka memberikan latihan kepada polis Israel yang cukup terkenal dengan kekejaman dan penderaan terhadap warga Palestin.

Ketiga ialah syarikat Caterpillar, pembekal jentolak yang sering digunakan untuk merobohkan rumah-rumah orang Palestin.

Keempat ialah PUMA, penaja utama Persatuan Bola Sepak Israel (IFA). Mereka sering menaja pasukan-pasukan bola sepak Israel, kelab-kelab bola yang ditubuhkan di tanah-tanah yang dirampas secara haram oleh Israel.

Gerakan boikot ini amatlah berkesan, sehinggakan berkali-kali Israel meminta dunia untuk berhenti memboikot dan mengatakan bahawa ia adalah gerakan anti-Yahudi. Tidak, gerakan boikot bukan anti-Yahudi. Bahkan, ada banyak sahaja Yahudi yang menyokong Palestin. Gerakan boikot bersifat antikezaliman yang dilakukan oleh Yahudi Zionis terhadap Palestin.

Keunggulan tamadun Barat sekarang ialah kerana mereka mengepalai bidang-bidang ilmu. Melalui penguasaan ilmu, mereka menguasai teknologi seterusnya menguasai ekonomi. Apabila China berkembang menjadi kuasa besar pun, China mengembangkan penguasaan ilmu dan menguasai bidang teknologi seterusnya meningkatkan ekonomi mereka.

Atas sebab itu, kita seharusnya belajar bersungguh-sungguh dan berazam untuk merampas tampuk penguasaan ilmu daripada mereka. Tanpa ilmu, kita takkan boleh bersaing dengan AS yang menjadi sekutu kuat Israel. Akhirnya, kita akan dibuli dan terus dibuli sampai bila-bila.

Rasulullah SAW ketika berdepan dengan tentera yang ramai memanfaatkan strategi daripada Salman al-Farisi untuk membina parit untuk mempertahankan diri. Ketika berdepan dengan kubu-kubu, baginda menghantar pula orang untuk belajar teknologi manjanik iaitu pelontar batu untuk menghancurkan kubu.

Ketika awal Khilafah Bani Umayyah, mereka juga menggiatkan pengalihan bahasa ilmu-ilmu daripada Rom dan Yunani untuk dimanfaatkan dan dikembangkan oleh umat Islam.

Israel kelihatan begitu kuat kerana terdapatnya Amerika Syarikat yang memberi wang yang sangat banyak kepada mereka. Teknologi dan senjata memerlukan wang. Pengaruh memerlukan wang. Makan minum pun memerlukan wang.

Segalanya lebih mudah dengan kuasa ekonomi. Atas sebab itu, kita harus membina kekuatan ekonomi kita agar kita dapat menyaingi AS, Israel dan sekutu-sekutunya.

Suraqah bin Malik RA ketika sedang mengejar Nabi SAW dan Abu Bakar RA yang berhijrah, berasa pelik apabila Nabi SAW menjanjikan beliau gelang Maharaja Parsi, sebuah empayar gergasi ketika itu.

Ketika itu, Nabi SAW tidak pun mempunyai seribu pengikut dan belum pun mempunyai negara. Tetapi pada zaman Khalifah Umar, Umar RA memakaikan gelang Maharaja Parsi di tangan Suraqah sebagai bukti kebenaran Nabi.

Ketika umat Islam di Madinah diancam untuk dikepung oleh 10,000 tentera dan dirasakan seluruh Arab datang menyerang Madinah, dalam keadaan umat tengah dikepung dan diserang, Nabi SAW menjanjikan istana-istana Rom dan Parsi kepada umat Islam. Tidak sampai 100 tahun selepas kewafatan baginda, umat Islam telah pun menawan Rom dan Parsi.

Untuk membina tamadun yang kuat dan tidak dibuli oleh orang lain, kita harus membina masyarakat yang baik. Kita takkan boleh membina tamadun seorang diri. Oleh itu, kita perlu bina masyarakat yang berdaya saing, berintegriti dan bersemangat juang.

Atas sebab itu, kita perlu turun ke akar umbi masyarakat, mendidik mereka, menjaga kebajikan mereka dan memberi mereka kehidupan yang lebih baik; agar mereka boleh menjadi aktivis yang menjadikan dunia ini lebih baik, agar anak-anak mereka dapat belajar bersungguh-sungguh menjadi orang yang menguasai ilmu dan teknologi, agar orang yang mereka undi ialah orang yang mampu membawa negara ini menjadi negara yang disegani di peringkat dunia.

Palestin akan menang. Al-Aqsa akan dibebaskan. Itu janji Tuhan. Adakah kita akan menjadi orang yang duduk diam menunggu takdir, ataukah kita yang berjuang membuktikan takdir Allah itu benar? Kita berbangga dengan Briged al-Qassam, tetapi sorak-sorai kita takkan menyebabkan mereka mampu membebaskan al-Aqsa.

Mereka menunggu kita untuk membebaskan al-Aqsa. Sementara kita bangkit, mereka mempertahankan maruah al-Aqsa semampu mereka.

Azhari Azizi
Aktivis IKRAM Muda Pahang

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Usah Pandang Remeh Pengundi Atas Pagar

KUALA LUMPUR – Terdapat peningkatan trend pengundi atas pagar menjelang Pilihan Raya Umum (PRU) dicatatkan sejak tahun 2008.

“Kajian yang dijalankan menunjukkan sebanyak 26 peratus responden menunjukkan tidak menyokong atau menganggotai mana-mana parti politik,” kata Pengerusi Eksekutif Institut Darul Ehsan (IDE), Prof Dato’ Dr Mohammad Redzuan Othman.

Menurutnya, sebanyak 12 peratus pula menunjukkan mereka adalah ahli parti.

“Mereka yang akan mencorakkan keputusan pilihan raya. Kemudian dalam konteks demokrasi di Malaysia, kita sudah melepasi tahap sebuah negara demokrasi yang matang.”

Beliau berkata, ini menunjukkan perubahan boleh berlaku dan rakyat tidak takut berdepan dengan risiko bertukar kerajaan atau pemerintahan.

“Dalam masa sama, lima peratus perubahan undi akan memberikan kesan kepada keputusan akhir pilihan raya sama ada di peringkat negeri atau Persekutuan,” jelasnya dengan menambah bahawa peranan pengundi atas pagar amat penting dan tidak boleh dipandang remeh oleh mana-mana parti politik untuk mencapai kemenangan.

Kajian yang dijalankan IDE terhadap 1,693 responden dalam kajian persepsi pengundi menjelang PRN menunjukkan sebanyak 58 peratus responden dari Selangor menunjukkan sokongan kepada Pakatan Harapan dan 16 peratus kepada Perikatan Nasional, manakala selebihnya merupakan pengundi atas pagar, sekiranya berlaku pertandingan dua penjuru.

“Pengundi atas pagar ini juga banyak isu yang mereka akan beri perhatian termasuk pengangguran dan perkara yang berkaitan diri mereka dan menjejaskan mereka seperti kenaikan harga barang umpamanya.”

Jelasnya lagi, hal yang sama berlaku pada 2018, apabila isu GST yang menyentuh semua orang. Dan apabila isu itu menjadi isu nasional, pengundi atas pagar memihak secara keseluruhannya kepada pihak pembangkang pada waktu itu.

“Dalam konteks itu, kita melihat bahawa naratif yang betul, memenangi hati rakyat, akan menentukan siapa yang akan dipilih pengundi atas pagar di PRU akan datang,” ujarnya lagi.


Bank Negara’s Call For Structural Reforms Commendable

The call by the Bank Negara governor for implementation of key structural reforms is commendable as the nation navigates the challenging times of post-pandemic era.

There is a long list of internal challenges faced by the country, thus tackling key strategic areas is essential for a quick rebound.

The governor outlined six key policy priorities for reforms – digitalisation; fiscal resilience; climate resilient economy; growth potential; future-ready workforce; and social protection.

Among the six priorities, we believe four areas are of significance in the short term – fiscal resilience, growth potential, future-ready workforce and social protection.

There is a pressing need to address the nations’ debt level (including liabilities) of over RM1.5 trillion. We strongly support for subsidy rationalisation, with emphasis should be on targeted subsidy using data science for effective implementation.

We also suggest for the government to seriously consider tax reforms, which may include higher taxation rate for the top income groups, as well as introduction of inheritance tax and windfall tax.

Even though unconventional in public policy, philanthropy offers a fresh look at two key policy priorities for structural reforms: social protection and fiscal resilience. For philanthropy to be impactful at national scale, it has to be institutionalized with appropriate governance in place.

IKRAM has embarked on an exploratory study on philanthropy as a driver for a humane economy and would be happy to share our findings to-date.

For better and more efficient allocation of tax and zakat revenues, we believe there has to be a stronger coordination between the relevant authorities. With better coordination in place, the social protection priority as outlined by the governor can be addressed, particularly for the vulnerable groups.

Two of the key policy priorities – growth potential and future-ready workforce, goes hand-in-hand as Malaysia attempts to attract quality investment, promote high productivity and innovation among SMEs and address shortfalls in human capital development.

Equally important is the strengthening of the innovation ecosystem that would promote higher value-add economic activities, as well as creating better job opportunities for all Malaysians.

Mohammad Abdul Hamid
Head of Economic Prosperity Cluster, IKRAM

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ramadan pemangkin kemanusiaan

Ramadan datang lagi. Syukur masih diberi kesempatan untuk menggandakan amal ibadah pada bulan yang suci lagi diberkati ini. Pintu rahmat, pintu syurga, pintu taubat dibuka seluas-luasnya.

Ramadan bagaikan ‘tawaran mega’ daripada Allah SWT bagi menghapus dosa, menambah pahala dan meningkatkan darjat hamba-hamba-Nya menjadi orang-orang yang bertakwa (muttaqin). Melalui ibadah puasa, ia mendidik diri untuk mengekang nafsu makan hanya kerana Allah. Lebih istimewa, puasa satu-satunya ibadah yang Allah sendiri mengganjarinya.

Paling istimewa pada bulan Ramadan, umat Islam dianugerahkan dengan lailatulqadar (Malam al-Qadar) iaitu malam yang lebih baik daripada 1,000 bulan (83 tahun 4 bulan). Mereka yang beribadah pada malam ini seolah-olah beramal selama lebih 83 tahun. Masya-Allah, hebatnya ganjaran daripada lailatulqadar.

Itu baru satu malam, belum lagi jika beramal pada setiap tahun, belasan tahun atau puluhan tahun. Amatlah rugi bagi seseorang Muslim yang tidak merebut tawaran keemasan ini dan akhirnya dosa-dosanya tidak diampunkan setelah berlalunya Ramadan.

Dengan menahan lapar, puasa mengajar erti kemanusiaan, mengajar erti empati dan simpati kepada golongan fakir, miskin, anak yatim, ibu tunggal dan mereka yang amat memerlukan, termasuklah pelarian serta mangsa konflik dan peperangan.

Ditambah lagi dengan pandemik Covid-19 yang memasuki tahun kedua, amat ramai yang terkesan yang mana ratusan ribu hilang pekerjaan kerana syarikat ingin mengurangkan pekerja bagi mengurangkan kos operasi, atau syarikat gulung tikar terus. Ada yang terpaksa mencari kerja lain atau bekerja sendiri sebagai alternatif untuk menampung sara hidup.

Selain peranan kerajaan yang sedikit sebanyak turut membantu mereka, inilah masanya masyarakat kita membuktikan keprihatinan kepada mereka yang memerlukan lebih-lebih lagi pada musim pandemik ini.

Kekasih kita, Muhammad Sallallahualaihiwasallam (SAW) memberikan contoh yang terbaik dan bermakna untuk kita semua mengikutinya dengan merancakkan lagi bantuan dan kebajikan pada bulan yang mulia ini.

Daripada Ibnu Abbas RA dia berkata, “Rasulullah SAW adalah orang yang paling pemurah melakukan pelbagai kebaikan. Kemurahan Baginda SAW akan bertambah menjelangnya bulan Ramadan. Kerana setiap tahun Jibril selalu menemui baginda tiap-tiap malam, hingga habis bulan Ramadan. Rasulullah SAW memperdengarkan bacaan al-Quran kepadanya (dan Jibril menyemak). Apabila Jibril mendatanginya, baginda lebih banyak lagi berbuat kebajikan melebihi angin yang berhembus.” (Hadis Riwayat Muslim, No. 2308)

Saban tahun, atas nama Ramadan dan kemanusiaan, pelbagai inisiatif daripada NGO-NGO dan badan kebajikan supaya masyarakat bersama-sama menyumbang demi membantu mereka yang amat memerlukan, sama ada di dalam negara atau di luar negara.

Bagi Pertubuhan IKRAM Malaysia (IKRAM), usaha ini dilaksanakan oleh institusi-institusinya antaranya kempen Rayuan Ramadan oleh Yayasan Ikram Malaysia, MyRamadan oleh Humanitarian Care Malaysia (MyCARE) dan Sedekah Ramadan oleh Hidayah Centre Foundation (HCF).

Bagi mereka yang ingin bersedekah, sumbangan Ramadan boleh disalurkan melalui pautan-pautan berikut:

1. Rayuan Ramadan (Bantuan kebajikan dalam negara): https://www.billplz.com/RR2021

2. MyRamadan (Bantuan luar dan dalam negara): https://donate.mycare.org.my/c/myramadan

3. Sedekah Ramadan (Dakwah dan sokongan mualaf): www.dahsedekah.com

Ini tidak termasuk usaha-usaha kebajikan di peringkat IKRAM Negeri dan Kawasan di seluruh negara yang mewujudkan kempen masing-masing bagi meringankan beban pelbagai golongan yang memerlukan di kawasan setempat.

Justeru, marilah kita bersama-sama menzahirkan keprihatinan kita seterusnya menyumbang dalam pelbagai kempen sedekah Ramadan. Jadikan Ramadan sebagai bulan pemangkin semangat kebajikan demi kemanusiaan sekali gus menatijahkan ketakwaan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Warkah Etnomonologi Mahsuri Buat Warga Merdeka

Warkah etnomonologi ini mengisahkan perihal kehidupan sosial yang bersifat abstraktif daripada legenda Mahsuri, Langkawi. Ia berasaskan fenomenologi iaitu menjurus kepada realiti sosial yang dibina atas andaian dan hipotesis etnomonologi.

Melalui warkah ini, fenomena atau realiti sosial yang terlindung dalam kehidupan masyarakat Mahsuri dapat dilihat dengan jelas.

Warkah ini dikukuhkan dengan pendekatan dialetik berasaskan pengetahuan lokal. Hal ini tidak akan dapat disingkapi jika unsur diaspora yang mempunyai peranan penting  dalam membentuk citra suatu bangsa itu dikaji.

Justeru, warkah ini memberi fokus kepada mengungkap pembangunan dan cabaran  Diaspora Citra Bangsa  (local genius) pada legenda Mahsuri, Langkawi, Malaysia, bernaratifkan analogi nasihat kepada warga merdeka Malaysia.

Dalam konteks warga merdeka Malaysia, aspek diasporik politik tergambar pada situasi kala merdeka dan pasca. Maka, ia merujuk kepada penyebaran kelompok kemerdekaan daripada gengsi perpaduan, baik dengan elemen dipaksa atau sukarela.

Keadaan ini turut mengarah kepada penyebaran kelompok kemerdekaan secara kolektif dalam masyarakat. Sejarah politik Malaysia telah menunjukkan bahawa warga merdeka Malaysia telah terpisah atau dipisahkan dari tanah aliran politik masa, semasa itu dan ternyata telah menjadi suatu peristiwa besar dalam kemerdekaan.

Diaspora warga merdeka Malaysia ini membawa pengertian, “menyebarkan atau menabur benih.” Memandangkan diaspora berbeza dengan imigrasi, diaspora warga merdeka Malaysia telah mengharuskan  anggota  suatu masyarakat  warga merdeka Malaysia untuk pergi bersama  halaman mereka.

Sementelah, warga merdeka Malaysia yang melakukan diaspora dilihat dicirikan  dengan  usaha  untuk  mempertahankan  budaya,  agama dan kebiasaan lainnya di tempat/ ruang baru. Terlihat warga merdeka Malaysia hidup berkelompok dengan sesamanya dan kadang tidak mahu berinteraksi dengan warga tidak sejalan.

Walau bagaimanapun, warga merdeka Malaysia  yang mengalami diaspora tetap nampak berusaha mempertahankan ikatan komuniti yang kuat beserta dengan tradisi, budaya dan agama.

Ironinya, selain  berusaha  untuk  mempertahankan  identiti,  warga merdeka Malaysia bertekad suatu  saat  nanti untuk  kembali ke tanah  air/ perjuangan walau hanya  sekadar  berkunjung  atau  untuk  hidup  bermastautin. Ternyata tekad itu ditekatkan!

Maka, kearifan lokal dalam ragam diaspora warga merdeka Malaysia dapat dibezakan jenis-jenisnya, antara lain: sosio-politik, etika sopan santun pergaulan, kesenian, mata pencarian hidup, kesihatan dan ubat, sosioekonomi dan bermasyarakat, juga pemerintah.

Local genius kebudayaan warga merdeka Malaysia terlihat mempunyai dua elemen:

Apabila Mahsuri ditangkap, dibawa ke Padang Hangus dan diikatkan di pokok asam jawa, beliau diperintahkan dibunuh dengan rejaman  tombak, tetapi tombak-tombak  tersebut tidak lut ke tubuhnya.

Mahsuri sendiri telah memberitahu rahsia kekebalannya iaitu tombaknya sendiri. Apabila menggunakan tombak tersebut, darah terpancut berwarna putih.

Sebelum menghembuskan nafas terakhir, Mahsuri melafazkan sumpah bahawa Langkawi akan menjadi tandus seperti ‘padang jarak padang tekukur’ membawa makna bahawa Langkawi tidak akan aman dan makmur selama tujuh keturunan.

Warga merdeka Malaysia ‘ditangkap’ dalam kancah sejarah yang panjang. 100 tahun kemasyhuran Melaka dengan perdagangan entrepot dan lingua franca, 400 tahun penjajahan Portugis, Belanda, Inggeris dan Jepun.

Enam puluh enam tahun kemerdekaan termasuk tribulasi pembentukan watan Malaysia 1963, warga merdeka Malaysia sebenar-benarnya telah dibawa ke medan perjuangan dan diikatkan di ‘pohon’ kekusutan.

Maka, warga merdeka Malaysia diperintah ‘di penjara’ dengan hukuman tetapi senjata-senjata  tersebut tidak lut ke tubuh warga merdeka Malaysia. Warga merdeka Malaysia sendiri telah memberitahu rahsia kekebalannya iaitu ideologinya sendiri.

Apabila menggunakan ideologi tersebut, hukuman dilanjut. Sebelum dianjutkan, warga merdeka Malaysia melafazkan sumpah bahawa Malaysia akan dimerdekakan!

Justeru, suburlah ideologi bangsa dengan ketuhanan, kesetiaan kepada Raja, luhur perlembagaan, daulatnya undang-undang serta kesusilaan!

Pembangunan dan cabaran diaspora citra bangsa (local  genius), warga merdeka Malaysia dapat dikenal pasti seperti perkara-perkara berikut:

Pada fasa latar belakang warga merdeka Malaysia, terdapatnya elemen-elemen kemajuan, kemakmuran, tuah dan keperwiraan. Keluarga yang bermula berwarga merdeka Malaysia menjadi makmur dengan meningkatnya elemen psikososial keluarga.

Manakala, pada fasa zaman ‘muda’, warga merdeka Malaysia dapat dilihat pula tentang ketampanan dan keperibadian yang dicemburui.

Walaupun diselubungi konflik etika-moral- integriti, warga merdeka Malaysia bagaimanapun ditakdir berjodohan dengan isteri yang baik, pertiwi dan pintar dalam ilmu politik. Keadaan ini menggambarkan kelangsungan tinggi identiti kepada generasi warga merdeka Malaysia yang mendatang.

Pada fasa tragedi dan kesan tragedi, warga merdeka Malaysia yang dilihat sebagai  klimaks, dapat diperhatikan bahawa fitnah adalah merupakan mudarat sosial yang sangat membinasa.

Fitnah yang tidak diselidiki dan hukuman yang tidak berasas pula telah menjadikan warga merdeka Malaysia  teraniaya  dan  menjadi mangsa. Tambahan pula, ketidakadilan sosial dalam konteks ini dilihat sebagai tiada pembelaan.

Justeru, elemen psikomistik/kesaktian telah menggambarkan ihsan kepada watak warga merdeka Malaysia yang tidak mendapat keadilan dan pembelaan wajar daripada persekitaran  sosiopolitik beliau berada.

Elemen sumpahan pula bukanlah sebagai hukuman tetapi lebih kepada memberi pengajaran kepada seluruh masyarakat supaya fitnah dihindarkan dan keadilan serta pembelaan ditegakkan hingga penganiayaan dapat  dihindarkan.

Tragedi warga merdeka Malaysia sebenarnya bukan sahaja telah menyampaikan  mesej, malah telah menyebarluaskan sebuah formula kesejahteraan sosial kepada  seluruh warganya.

Oleh yang demikian, pembangunan dan cabaran diaspora citra bangsa (local  genius), warga merdeka Malaysia dapat dikenal pasti sebagai terangkum dalam aspek-aspek seperti ideologi politik, etika sopan santun pergaulan, karisma, mata pencarian hidup, kesihatan dan ubat, hidup berumah tangga dan bermasyarakat dan pemerintah

Dr Rosfazila Abd Rahman
Pensyarah Kanan/penyelidik
Jabatan Kenegaraan dan Pengajian Ketamadunan
Universiti Islam Selangor (UIS)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…